Mlađan Đorđević u Moskvi: VUČIĆ RUŠI TEMELJE OPSTANKA KOSOVA U SRBIJI - Politički.rs\nMlađan Đorđević u Moskvi: VUČIĆ RUŠI TEMELJE OPSTANKA KOSOVA U SRBIJI\nPredsednik pokreta Oslobođenje Mlađan Đorđević učestvovao je u Moskvi na konferenciji „Može li se spasiti srpsko Kosovo?“, u organizaciji ruske federalne novinske agencije Regnum. Tom prilikom je istakao da osnova srpske pozicije o Kosovu mora da bude Rezolucija 1244 i nedopuštanje da se ona promeni, a da to, prema njegovim rečima „nije stav vlasti u Beogradu“.\n„SNS je 2012. godine pobedio na izborima sa parolom da će vratiti Kosovo u okrilje Srbije. Te godine, srpska država je bila kompletno prisutna na severu Kosova. Danas, devet godina kasnije, mi više nemamo nijedan atribut srpske državnosti na Kosovu i Metohiji“, rekao je Đorđević i dodao da je poslednja predaja suvereniteta izvršena krajem godine, kada je energetski sistem dat na upravljanje Albancima.\nOn je naglasio da će pokret Oslobođenje poništiti „sve ugovore i sporazume koje je Vučićev režim potpisao sa ilegalnim vlastima u Prišitini, koje predvode ljudi koje je Srbija već osudila za ratne zločine, a sada ih za to terete i međunarodni sudovi“.\n„Tri ključne stvari sprečavaju Vučića da prizna Kosovo. Rezolucija 1244 čiji garant je Rusija, Srpska pravoslavna crkva koja je na tri poslednja sabora istakla stav protiv priznanja ili podele Kosova i srpski narod, koji je u ogromnoj većini protiv sporazuma“ rekao je lider Oslobođenja i naglasio da Aleksandar Vučić radi na rušenju ova tri temelja opstanka Kosova i Metohije u sastavu Srbije.\n„On umanjuje značaj rezolucije 1244 i pokušava da je sruši tako što nas svađa sa Rusijom, zatim pokušava da utiče na izbor patrijarha i na kraju, širi defetizam među srpskim narodom, stalno pričajući kako je Kosovo izgubljeno“, objašnjava Đorđević.\nPrema njegovim rečima, krajnji cilj ovakve politike je da se „zapadnim sponzorima iz Berlina i Vašingtona“ izruči pravno obavezujući sporazum Beograda i Prištine, koji bi uključio i članstvo tzv. Kosova u Ujedinjenim nacijama.\n„To je politika izdaje, protiv toga je većina srpskog naroda i mi se borimo protiv toga“, zaključio je Đorđević i dodao da Rusija čvrstim stavom oko Rezolucije 1244 može da pomogne srpskom narodu u tom poslu.\n„Time Rusija brani ne samo međunarodni poredak, već i istorijsko prijateljstvo ruskog i srpskog naroda“, istakao je on.\nAna Filimonova, profesor političkih nauka iz Moskve, iznela je istorijski pregled faktora koji su uticali na aktuelnu situaciju na Kosovu i istakla da se prema međunarodnom pravu, osnivačkim dokumentima UN i pratećim rezolucijama garantuje suverenitet i teritorijalna celovitost država.\nGlavni urednik Regnuma Modest Kolerov naglasio je da Aleksandar Vučić i njegovi sponzori nastupaju s idejom neophodnosti potpisivanja sporazuma s Kosovom, i dodao da mu se čini da je „u takvoj situaciji, opasnost od formiranja Velike Albanije sve izvesnija“.\n„Rezolucija 1244 je formalna brana tim štetnim procesima. Nažalost, znamo da je međunarodno pravo funkcionalno samo kada iza njega stoji jaka i odlučna država, a Vučićeva Srbija to nije“, kaže Kolerov i dodaje da se režim u Beogradu po svemu sudeći „sprema za kapitulaciju“.\n„Tom režimu Rezolucija 1244 smeta i on aktivno radi da umanji njen značaj i da je ukloni, kako bi mogao da ostvari svoje zamisli“.\nPredsednik pokreta Oslobođenje Mlađan Đorđević se nalazi u službenoj poseti Moskvi, gde će ove nedelje imati niz bilateralnih sastanaka u Ruskoj dumi, državnoj administraciji i Ruskoj pravoslavnoj crkvi.\nĐorđević: Zašto Vučiću niko u ruskim medijima ne postavlja neprijatna pitanja?\nVučić pokušava da se spasi guranjem Srbije u NATO, Rusija preko Đorđevića i Nikolića pokušava da to spreči?\nTagged: ALEKSANDAR VUČIĆ, IZDAJA, MLAĐAN ĐORĐEVIĆ, MOSKVA, REGNUM.RU, RUSIJA


Ministar vanjskih poslova BiH Igor Crnadak otvorio dvodnevnu Regionalnu konferenciju za centralnu Evropu „Prevencija radikalizacije terorizma: Odgovori regionalne politike i smanjenje rizika“ u Budimpešti\nMinistar vanjskih poslova BiH Igor Crnadak otvorio je 7. novembra 2019. godine u Budimpešti dvodnevnu Regionalnu konferenciju za centralnu Evropu „Prevencija radikalizacije terorizma: Odgovori regionalne politike i smanjenje rizika“, koju organizuju Ujedinjene nacije i Ministarstvo vanjskih poslova i trgovine Mađarske.\nMinistar Crnadak konferenciju je otvorio zajedno sa ministrom vanjskih poslova i trgovine Mađarske Peterom Sijartom i podsekretarom UN za borbu protiv terorizma Vladimirom Voronkovim.\nTokom obraćanja ministar Crnadak je istakao da je BiH trajno opredijelјena da bude siguran partner u borbi protiv terorizma i da su oko tog cilјa okuplјene sve institucije i nadležne agencije na nivou BiH, kao i na nivoima Republike Srpske i FBiH. On je naglasio da je Zakon o zabrani odlaska na strana ratišta iz 2014. godine donio odlične rezultate i da u poslјednje vrijeme nisu registrovani novi odlasci.\nNakon svečane ceremonije otvaranja konferencije, ministar Crnadak je održao bilateralni sastanak sa podsekretarom UN za borbu protiv terorizma Vladimirom Voronkovim.\nTokom sastanka ministar je prenio opredjelјenje da BiH u okviru UN i njenih organizacija nastavi da daje doprinosi borbi protiv terorizma, nasilnog ekstremizma i radikalizacije.\nMinistar Crnadak takođe je potvrdio da će BiH učestvovati na istorijskom događaju Sedmica borbe protiv terorizma na visokom nivou koji će po prvi put biti održan slјedećeg lјeta u Nјujorku.


Izvor: Sportske.net, 10.Avg.2020, 21:59\nČović otvoreno o A licenci Evrolige.\nKo će za dve godine igrati Evroligu i postoji li mogućnost da Crvena zvezda mts dobije A licencu? O tome je govorio za Sport klub i Nebojša Čović, predsednik KK Crvena zvezda mts.\n"Bajernu i Avselu ističe dvogodišnji, mislim da postoji prostor za ozbiljan razgovor. Bilo je ranije razgovora i meni je žao što smo ispustili šansu kada je >> Pročitaj celu vest na sajtu Sportske.net << Beograd, uz ozbiljnost Zvezde i ulogu države, dobio završnicu Fajnal-fora Evrolige. Procene su međutim bile drugačije", rekao je Čović.\n"Mislim da bi bilo lakše kada bi srpska liga imala direktnu prohodnost prema Evroligi i Evrokupu. Naš rivalitet sa gradskim rivalom predstavlja kočnicu i za jedne i za druge. Mi imamo bitku i u ABA ligi jer takmičenje nema zagarantovano mesto", rekao je Čović.\nČović ističe i da Zvezda nije prekidala svoje aktivnosti na dobijanju A licence.\n"Mi to nismo ni prekidali da radimo, radimo neprekidno. Ako smo partneri, a jesmo, to partnerstvo mora da raste. Morate da se dokazujete. Zvezda se dokazala, samo da ne bude kao sa Evropskom Unijom kada Srbija treba da uđe. Ne mogu da isključim i političlke faktore, mada ih u Evroligi stvarno nisam primetio. Imamo potpuno iskren odnos i kada radimo dobre stvari i kada grešimo. Videćemo da li ćemo uspeti," kaže Čović za "Sport klub".\nPogledaj vesti o: Crvena Zvezda, Nebojša Čović\nIzvor: Sportske.net, 11.Avg.2020, 17:41\nNisu čekali dugo...Ostoja Mijailović se danas obratio javnosti preko klupske televizije, a između ostalog je pomenuo zašto su crno-beli izgubili mesto u Evroligi..."Mi smo dobili sugestije pre dve godine u Evroligi da takav slučaj ne postoji nigde u evropskoj košarci, da jedan vlasnik, odnosno...


Dijetu poginulog borca na usmenom dali manji broj bodova » pressing.ba\nDijetu poginulog borca na usmenom dali manji broj bodova\nTužilaštvo Brčko distrikta BiH podiglo je optužnicu protiv trojice službenika u Vladi Distrikta, Ilije Goričkića (51), Vedada Pazarčevića (58) i Miće Simikića (58), zbog sumnje da su iskorištavanjem položaja ili ovlaštenja u postupku zapošljavanja favorizovarili više kandidata na štetu drugih.\n09.01.2020 u 15:34\nNavedeni su optuženi da su kao članovi Komisije za zapošljavanje u organima javne uprave za izbor kandidata na radno mjesto "Radnik u Jedinici fizičko-tehničkog osiguranja" među 71 kandidatom favorizovali 12 izabranih, saopšteno je iz Tužilaštva Brčko distrikta BiH.\nU namjeri da im pribave korist u vidu izbora oni su im prilikom provođenja usmenog dijela intervjua dodjeljivali maksimalan broj bodova, dok to nisu učinili ni jednom drugom kandidatu, navodi se u optužnici.\nOni se s tim u vezi terete da su jednom kandidatu, znajući da ima dodatne bodove kao dijete poginulog borca i samohrani roditelj, na usmenom dijelu testa dali znatno manji broj bodova u namjeri da ga spriječe da na rang listi zauzme jedno od prvih dvanaest mjesta.\nOptužnicom potvrđenom pred Osnovnim sudom Distrikta Tužilaštvo ih tereti da su iskorištavanjem službenog položaja i ovlaštenja pribavili korist jednima, a drugima nanijeli štetu te su s tim u vezi optuženi za krivično djelo zloupotrebe položaja ili ovlaštenja s propisanom kaznom zatvora od šest mjeseci do pet godina, navodi se u saopštenju Tužilaštva Distrikta.\nBegić odlazi s predsjedničke funkcije i dobiva veće ovlasti\nNeum: Muškarac iz Srebrenika uhapšen zbog snimanja maloljetnica\nU Švicarskoj pao snijeg na početku avgusta\nS autom udario suprugu u sred avlije\nInspektori optuženi za uzimanje mita\nUEFA plaća bh.klubovima troškove putovanja u Vels i Izrael


Vrščani trčali Beogradski maraton - vak1926\nČak 21 Vrščanin učestvovao je na 29. Beogradskom maratonu, a polovina njih su članovi Vršačkog atletskog kluba 1926. Predsednik VAK 1926 Nenad Habibović kaže da je troje Vrščana učestvovalo u maratonu, a 18 u polumaratonu.\n- Samanta Gilice bila je jedina Vrščanka na najdužoj deonici (42195m) i zauzela je 38. mesto u konkurenciji žena. Samanti je ovo već 4. istrčani maraton u ovoj godini, po čemu je trenutno prva žena u Srbiji po broju istrčanih maratona u 2016. godini. Računajući i muškarce, trenutno je ispred nje samo legendarni maratonac Drago Boroja, koji je istrčao šest maratona ove godine, a u Beogradu mu je bio jubilarni 300. maraton u karijeri, po čemu je apsolutni rekorder Srbije, kaže Habibović.\nCeo maraton istrčali su još i Miodrag-Bata Stojaković i Zoran Kukić kome je ovo prvi istrčani maraton.\n- Najvredniji rezultat ostvario je Bojan Dulean u polumaratonu (1:24:14) čime je zauzeo 22. mesto u ukupnom plasmanu, a za njim slede Jovica Kovač (1:37:43 – najbolji lični rezultat u Beogradu do sada), kao i Bojan Kampfer(1:38:08), koji je samo šest dana pre Beogradskog polumaratona trčao maraton u Beču (3:22:13).Pored glavnih trka održana je i Trka zadovoljstva na 5km na kojoj je učestvovalo desetak Vrščana, kaže Habibović.\nMaraton je održan u subotu 16. aprila 2016. godine, po izuzetno toplom i sunčanom vremenu. Temperatura na startu u 10 časova bila je 17, a na cilju 26 stepeni celzijusa. Bilo je veoma teško za trčanje.\n- Nastupio je rekordan broj takmičara (767 u maratonu i 4.403 u polumaratonu), ukupan broj od 5.170 takmičara značjano je premašio prošlogodišnji rekord od 3.987 učesnika, dodao je Habibović.\n← Trka uz stepenice 2016\nPet medalja za atletičare Vršačkog atletskog kluba 1926 →


Cineplexx i Darkwood - Promocija filma Infinity war - Darkwood\nCineplexx i Darkwood – Promocija filma Infinity war\nTo bring togheter a group of remarkable people…\nTo see if we could become something more…\nNik Fjuri ovo izgovara u prvom trejleru za Infinity War, a perfektno oslikava kako srastanje Marvelovog filmskog univerzuma, tako i izdavanje najbitnijih i najaktuelnijih priča u stripu. Ako se bojite da ovaj film predstavlja kraj za mnoge junake na velikom platnu, ne brinite: ovo je samo početak!\nDarkwood i Cineplexx se poput Osvetnika i Čuvara Galaksije udružuju da najveći superherojski spektakl učine još većim, počevši od srede, 25. maja i premijere filma u bioskopu Cineplexx Ušće! Posetioci će već od 17:30h moći da uživaju u izložbi mozaika superheroja u izvedbi Milana Ćuka, druženju sa omiljenim junacima koji će u kostimima upotpuniti događaj, ali i crtačima koji će vaše heroje, idole i simpatije ovekovečiti i u njihovom prvobitnom obliku!\nTakođe, posetioce očekuju pokloni tokom prvih 7 dana prikazivanja filma, a flajere uz bioskopsku kartu kartu će moći da iskoriste za velike popuste u narednom periodu.


Filipović: Ovo je savršeno vreme da vlast zloupotrebi sve što može\nVesti Autor:FoNet12. apr. 202013:29 > 14:02\nOvu krizu smo dočekali u stanju koje nije demokratija i sa vlašću koju smo većinski izabrali, "a koja je odavno preuzela kontrolu nad svim institucijama", izjavio je u filmski reditelj i profesor na katedri Akademije umetnosti u Beogradu za režiju i montažu Stevan Filipović.\nOn je za FoNet rekao da se, zbog pandemije virusa korona, ceo svet, pa i Srbija, nalaze u ekstremnoj situaciji.\nKonstatovao je, međutim, da je Srbija u vanrednom stanju i na polju vladavine prava, slobode medija i ljudskih prava.\nU tom pogledu, „ne dešava se ništa novo što se već nije dešavalo“, ocenio je Filipović i podsetio da „zloupotrebe i preuzimanje potpune kontrole od vlasti postoje godinama unazad“.\nIlustrovao je to na primeru parlamenta, koji „nije radio ni u normalnim okolnostima, već je samo kreirana iluzija da to telo postoji“.\n„Ovo je savršeno vreme da se zloupotrebi sve što može da se zloupotrebi“ ukazao je Filipović.\nMožda i EU shvati da podržavanje diktatora i autokrata i nije neka genijalna strategija, izjavio je Filipović\nPrimetio je da, „ipak, postoje izvesni mehanizmi da se vlast pritisne da odstupi, kao što se pokazalo u slučaju uhapšene novinarke Ane Lalić“.\nFilipović poziciju građana vidi kao „nezgodnu u vanrednoj situaciji, koja ne bi bila laka ni za jednu vlast“.\nPrema njegovom objašnjenju, „treba naći meru da se participira u nekim rešenjima i da se razume da su prilike vanredne, a da se istovremeno ne propusti kritika pojava i stvari koje su ključne za opstanak društva“.\n„Mera odnosa prema stvarnosti je ljudski život i zdravlje, ali ta mera je i odnos prema potpunom urušavanju insititucija, koje su ključne za društvo“, obrazložio je Filipović.\nNapominjući da ovde „nije bilo smislenog političkog dijaloga ni ranije, a da ga tek sada nema“, on je predočio „da smo mi u problem ušli kao duboko autoritarno društvo“.\nImamo personalizovanu vlast, „koja se potpuno odrekla svih institucija demokratije, sa tri i po slobodna medija“, ocenio je Filipović.\nVučić i sloboda medija\nPrema njegovom mišljenju, „onaj ko podržava Vučića ne može da podržava slobodu medija, jer je sve što je taj čovek radio od devedesetih direktno protiv takvog političkog i filozofskog koncepta“.\n„Onaj ko podržava Vučića ne misli da je sloboda medija bitna stvar, on misli da su rijaliti programi u redu. Kao i tabloidi i slični mediji koji su ključna poluga Vučićevog vladanja“, protumačio je Filipović.\nOn, ipak, priznaje, da je pitanje razgovora o demokratiji sada kompleksno, ne samo u Srbiji.\nS jedne strane, kako je precizirao, „treba participirati i razumeti mere koje država sprovodi“, ali sa druge, „svako iz svoje profesionalne perspektive mora oči da drži otvorenim i ukazuje na zloupotrebe koje se dešavaju sada tokom vanrednog stanja“.\nFilipović misli da nije bilo „teško predvideti dešavanja još 2012. ili 2104. godine“, uveren da su političari, poput Vučića ili Trampa, „sistemski bag koji se mora ispraviti mobilizacijom demokratskih snaga“.\nU tom kontekstu, smatra da je „u ovom trenutku gubljenje vremena komentarisati i detaljno analizirati svaki potez vlasti i Vučića i reagovati na svaku kosku koju baci“.\n„On je bio treći čovek od Šešelja u Srpskoj radikalnoj stranci i za mene je to početak i kraj, nema šta tu više da se komentariše“, naglasio je Filipović.\n„Rijaliti“ konferencija za medije Kriznog štaba\nPrema njegovom viđenju, „ovde je, kao i u Americi kada je reč o Trampu, na delu rijaliti program sa konferencijama za medije“.\nNjih ljudi prate, i na izopačen način, čak uživaju u njima, a zapravo se sve vreme priča vrti oko Vučića, što je strategija od kada je došao na vlast, rekao je Filipović.\nOn je mišljenja da je u vanrednoj situaciji teško naći poluge za realizaciju nekih stavova i ideja i da je sada više pitanje kako preživeti i kako se regrupisati.\nAli, za neke ljude, ako do sada to nisu shvatili, važno je i da razumeju „u kakvoj zapravo državi žive“, precizirao je Filipović i poručio da bi i opozicija trebalo da „vidi šta će da radi sa bojkotom“.\nNe misli da „nužno treba da menja stav oko bojkota“, ali mora da odgovori na pitanja „čemu vodi bojkot, sa kojim partnerima u međunarodnoj zajednici će se ostvarivati ciljevi, sa Rusijom, Kinom, Evropskom unijom (EU), i kako će da kanališu energiju građana za promenama koja postoji“.\nReakcije iz evropskih i međunarodnih insititucija na hapšenje novinarke, ali i ukupno stanje demokratije, medijskih sloboda i načina na koji se upravlja vanrednim stanjem, Filipović poredi sa „ogledalom u kome kriza ima snažniji odraz“.\nPrema njegovom tumačenju, „kada nema krize, onda tolerisanje nekakve stabilokratije, autoritarnih lidera u nekim zemljama, koje nisu direktna sfera interesa samo evropskim liderima, može da deluje u redu“.\n„Ali, ova kriza sada sve te probleme pojačava 100 puta i oni se sada vide u svoj svojoj baroknoj raskoši, pa je i reakcija neminovna“, veruje Filipović.\nKako je procenio, možda i EU shvati da „podržavanje diktatora i autokrata i nije neka genijalna strategija“.\n„Pitanje opstanka EU je i kako će reagovati na takve pojave i unutar same zajednice“, rekao je Filipović, pominjući primer „Mađarske i Orbana“.\nZa njega je pitanje i da li će „EU uspeti da povrati stav o evropskim vrednostima koje su zaboravljene i da se ne surva u politički varvarizam u kakav je Tramp survao Ameriku“.\npre nekoliko minuta 432


Vesti online / Svet / / Mozgalice za male i velike\nČekali otvaranje: Profesorka Boburov (treća s leva) s decom i roditeljima ispred Tehnorame\n- S nestrpljenjem smo čekali da se u 10.00 časova otvore kapije Tehnorame, a vreme do zatvaranja u 17.00 časova prošlo je veoma brzo. Deca, a i roditelji, su sa oduševljenjem i radoznalošću, aktivno učestvovali u izvođenju različitih eksperimenata, igricama i u rešavanju "mozgalica" - rekla je profesorka Dunja Boburov.\nUčenik osmog razreda, Marko Gotovčević, kaže da iako je već bio u Tehnorami, uvek ponovo i rado dođe.\nDeca i roditelji u jednom od eksperimenata\n- Ovde uvek ima novih izazova koji privlače moju pažnju i uvek ima neka nova postavka.\nRoditelji Saša Marjanović i Rade Gotovčević, pobrinuli su se, u vreme pauze, za ukusan ručak i zadovoljstvo je bilo potpuno.\nOvim izletom ih je nagradio Savet roditelja za vredan rad i pristojno ponašanje u školi.\nŠVAJCARSKA Šumski sto okupio đake\nŠVAJCARSKA Dani ponosa i časti


Građani Valjeva će u periodu od 21. novembra do 8. decembra 2017. godine imati mogućnost da se izjasne o temama o kojima žele da ih informišu lokalni mediji čiji će medijski projekti biti sufinansirani iz gradskog budžeta naredne dve godine. Anketiranje je jedna od metoda sakupljana predloga u procesu javnih konsultacija koje se odvijaju u Valjavu sa ciljem povećanja transparentnosti i efikasnosti sprovođenja medijskih projekata, koji se finansiraju novcem poreskih obveznika.\nNakon analize važećih strateških dokumenata Grada Valjeva i imajuću na umu prioritete, aktivnosti i mere koji su u njima definisani za 2018. i 2019. godinu, CenTriR je sačinio anketni listić sa 17 različitih tema, od kojih će građani moći da zaokruže najviše tri medijske teme. Pored ovoga, građani će moći da nominuju još najviše dve teme koje su po njima značajne i kojima bi trebalo da se bave lokalni mediji. Anketiranje će biti moguće popunjavanjem ankete u Informativno-uslužnom centru gradske uprave Valjevo, popunjavanjem online ankete koja je dostupna na sajtu Grada Valjeva, portalu Dijalog.net, sajtu CenTriR-a i naloga na društvenim mrežama.\nPored anketiranja građana u toku je i sprovođenje fokus grupa sa predstavnicima svih relevantnih sektora, na kojima ispitanici ukazuju na najveće probleme u ovoj oblasti i predlažu teme od javnog interesa kojima lokalni mediji treba da se bave, ukoliko su njihovi medijski projekti sufinansirani iz gradskog budžeta. Do kraja meseca biće organizovane 3 fokus grupne diskusije za zainteresovanim stranama iz velikog broja različitih sektora.\nSprovođenje fokus grupa i anketiranje građana u Valjevu sprovodi se u okviru projekta ’’Informisan građanin=aktivan građanin’’, koji implementira CenTriR. Projekat se realizuje u okviru programa podrške: „Kaži/traži šta te zanima“ koji izvode Nezavisno udruženje novinara Srbije, Balkanska istraživačka mreža i Slavko Ćuruvija fondacija, u okviru projekta „Javni novac za javni interes“ koji finansira Evropska unija.


VUČIĆ: Moj sin Danilo nije učinio ništa nažao bilo kome, zbog čega se protiv njega vodi hajka | Ekspres.net\nPredsednik Srbije Aleksandar Vučić izjavio juče da njegov stariji sin, koji je prisustvovao utakmici Svetskog prvenstva u Rusiji u blizini osuđivanih osoba, nije učinio ništa loše.\nVulin: Predsednik Srbije na meti kad se spomene razgovor o statusu Kosova i Metohije\nPredsednik Srbije Aleksandar Vučić i njegova porodica nalaze se na meti različitih napada svaki put kada se povede razgovor o statusu Kosova i Metohije.\nTo je rekao ministar odbrane Aleksandar Vulin.\n“Svaki put kada započnu razgovori o Kosovu i Metohiji događaće se salve napada na predsednika Vučića, najpre na njegovu porodicu i na njegove saradnike, a zatim će krenuti besmisleni protesti i događaji koji u javnosti treba da stvore lošu sliku o državi Srbiji”, rekao je Vulin novinarima u vojnoj bazi “Jug” kod Bujanovca komentarišući fotografiju Vučićevog sina Danila na utakmici sa osobama osuđivanim za teška krivična dela, koja se pojavila na društvenim mrežama.\nOn je dodao da se to događa kada se Vučić “suprotstavi nekim neprihvatljivim zahtevima kada je reč o Kosovu i Metohiji”.\nVulin je reagovao i na ovonedeljne izjave zamenika premijera Kosova Envera Hodžaja i predsednika Kosova Hašima Tačija.\n“Vreme je, možda i poslednje vreme, da predstavnici EU kao medijatori u razgovorima sa Prištinom, već jednom izađu sa jasnim stavom da li prihvataju takvo ponašanje prištinske strane. Da li prihvataju izjave, kao što je izjava Hašima Tačija da nema o čemu da se pregovara i razgovara i da on tamo ide na kapitulaciju Srbije? Mislim da je krajne vreme da se predstavnici EU, kao naši medijatori, odrede prema ovakvom ponašanju”, rekao je Vulin.\nHodžaj je ranije ove nedelje izjavio da će do formiranja Zajednice srpskih opština (ZSO) doći uporedo sa članstvom Kosova u UN, dok je Tači rekao da će sastanak s Vučićem za vikend biti “prvi sastanak finalne faze dijaloga” o normalizaciji odnosa Kosova i Srbije i da je to jasno iz poziva EU.\nTags Aleksandar VučićDanilo VučićKosovo i MetohijaMundijalnapadporodicaprotivnicislika\nLAPLJE SELO VUČIĆ NAKON POSETE NJUJORKU: “Razočaran sam, razumeli smo poruku, naše je da se dalje borimo” VUČIĆ: NATO bi povratak naše vojske na Kosovo tretirao kao neprijateljski akt KOSOVO KONAČNO REŠENJE


Beta | 03. avg 2020.\nBeogradsko Javno-komunalno preduzeće „Parking servis“ saopštilo je da će podneti tužbu protiv televizije N1 zbog, kako su naveli, „netačnih i zlonamernih informacija“ o nabavci vozila za novi sistem protiv nepropisnog parkiranja u Beogradu.\nSagovornici N1 su prethodno ocenili da „lend roveri“ nabavljeni za novi sistem „Oko sokolovo“ možda nisu novi, već da su deo kontigenta koji je firma GIM prošle godine poklonila Ministarstvu unutrašnjih poslova, kao i da je javna nabavka za njih „raspisana sa ciljem da posao dobije određeni ponuđač“.\nIz Parking servisa su naveli da nije tačna informacija da su kupljena polovna vozila, već da su u pitanju nova, proizvedena 2019. godine, i ocenili da je prilog te televizije služio isključivo da se ukalja ugled tog preduzeća i svih učesnika u ovoj nabavci, „sa ciljem da se sakupe jeftini politički poeni“.\n„Ugovor je zaključen 10. septembra 2019. (godine), a nova vozila su isporučena u decembru prošle godine.\nKupljena su u postupku javne nabavke po izuzetno povoljnim cenama od 26.666 evra, bez ijedne primedbe na sam postupak. I sama kompanija British Motors je saopštila da je obezbedjen popust od skoro 30 odsto“, navodi se u saopštenju.\n„Parking servis“ dodaje da je reč o „specijalnom namenskom vozilu“, koje je imalo zahtevanu visinu, nadogradnju i opremu, a da je u cenu uračunato i održavanje vozila i nadgradnje sa sken uredjajima, kao i da su uvaženi i svi specijalni zahtevi.\n„Za opremu koju vozila koriste potrebni su jači motori i prepravka električnih uredjaja koji povećavaju potrošnju električne energije. Vrednost svakog od ovih vozila sa porezom iznosi više od 40.000 evra“, dodaje se u saopštenju, u kome se navode i tehničke specifikacije vozila i sistema.\nNov sistem elektronske kontrole nepropisnog parkiranja nazvan „Oko sokolovo”nedavno je predstavio zamenik gradonačelnika Beograda Goran Vesić.\nŽaklina Tatalović o napadima tabloida: Osećam se bezbedno za sad\nN1 Parking servis\n← Dojčinović: Država koristi aparat sile za pritisak i obračun sa novinarima\nMinistarstvo odbrane: ‘Luksemburški mediji’ vrše ‘medijski linč’ ministra Vulina →


Academ Link - Profesorka suspendovana zbog plagijata rada svog studenta\nObjavljeno: 06. 10. 2019.\nVLADA Crne Gore je na poslednjoj sednici vanrednu profesorku na Pravnom fakultetu u Podgorici Bojanu Lakićević Đuranović, zbog optužbe da je plagirala rad svog studenta, ostavila bez članstva u radnim grupama za pregovaračka poglavlja sa EU. Odluku o suspenziji profesorke pozdravili su iz NVO Centar za građansko obrazovanje, koji je u julu ove godine optužio Bojanu Lakićević Đuranović da je plagirala rad svog studenta i pod svojim imenom ga objavila u beogradskom časopisu.\n- Vlada je na predlog Kancelarije za evropske integracije donela odluke o izmenama odluka o obrazovanju radnih grupa za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koje se odnose na pregovaračka poglavlja 2 - Sloboda kretanja radnika i 13 - Ribarstvo - saopšteno je iz Vlade. - Odlukama je, među ostalim, razrešena članica ovih radnih grupa Bojana Lakićević Đuranović, usled izdavanja suspenzivnog naloga od strane Univerziteta Crne Gore, koji ju je prethodno predložio za članstvo u radnim grupama.\nPodsećanja radi, NVO CGO sredinom septembra uputio je dopis glavnom pregovaraču sa EU Aleksandru Drljeviću da hitno podnese predlog Vladi o povlačenju Bojane Lakićević Đuranović iz radnih grupa za pripremu pregovora o pristupanju Crne Gore EU. Kopija dopisa je dostavljena i premijeru Dušku Markoviću, potpredsedniku Vlade za politički sistem, unutrašnju i vanjsku politiku, Zoranu Pažinu i rektoru Univerziteta Crne Gore Danilu Nikoliću. Marković je istog dana kada je ova NVO poslala dopis ocenio da osoba sa takvom devijacijom u svojoj profesionalnoj karijeri ne može biti deo vladinog tima, ali i izrazio očekivanje da UCG reaguje.\nI iz Kancelarije za evropske integracije naveli su da Vlada uzima u obzir profesionalni integritet članova pregovaračke strukture.\nPo rečima više pravne savetnice Snežane Kaluđerović, nadležni organi UCG se nikad javno nisu odredili o činjenici da ih je do danas Bojana Lakićević Đuranović predstavljala u ovako važnim vladinim telima.\n- I pored toga što smo pre tri meseca objavili dokaze koji upućuju na sumnju da je plagirala rad, ali i nakon jasnog nalaza komisije Pravnog fakulteta da je 97,77 odsto njenog rada nesumnjivo plagijat rada studenta kojem je bila mentorka - ističe Kaluđerović. - Tek je 30. septembra, rektor Nikolić izdao nalog o suspenziji Bojane Lakićević Đuranović do okončanja krivičnog postupka koji se protiv nje vodi, ali ni to nije istaknuto na sajtu UCG iako se radi o važnoj informaciji.\nIz CGO pozdravili su odluku Vlade, te poručili da će nastaviti da svojim kritičkim i konstruktivnim pristupom doprinose procesu demokratizacije. Ipak, smatraju spornim to što se na Univerzitetu Crne Gore i dalje prećutkuju informacije o slučaju profesorke Lakićević Đuranović.


Tokom vikenda su na programu svi mečevi 8.kola Super lige Srbije u takmičarskoj sezoni 2017/18. Bićete u prilici da pratite direktan televizijski prenos tri izuzetno zanimljiva susreta, i to: Javor Matis - Crvena zvezda, Partizan - Mladost i Voždovac - Vojvodina.\nJAVOR MATIS – CRVENA ZVEZDA (09.septembar, 19:00 časova, TV Arena sport 1)\nU subotu se u okviru 8.kola Super lige Srbije u Ivanjici sastaju domaći Javor Matis i gosti iz Beograda, ekipa Crvene zvezde. Mečevi ova dva tima uvek su izuzetno borbeni i dobro posećeni, a biće zanimljivo videti da li će Ivanjičani uspeti da prekinu seriju poraza u duelima sa trenutnim liderom šampionata. Ekipa Javor Matisa je iznenađujuće loše započela sezonu, ostvarivši samo jedan trijumf na sedam odigranih susreta. Bolji od svojih rivala bili su samo u premijernom duelu sezone sa ekipom Borca u Ivanjici (1:0). Četvrti bod osvojili su nakon remija sa ekipom Spartaka (1:1), takođe na svom stadionu. Poraženi su u duelima sa Partizanom u Humskoj (2:1), Mačvom u Ivanjici (0:4), Voždovcem u Beogradu (1:0), Vojvodinom u Ivanjici (0:1) i u prethodnom kolu u duelom sa ekipom Napretka u Kruševcu (2:1). Ekipa Crvene zvezde je do sada odigrala šest susreta i zabeležila pet pobeda i jedan remi. Prvo su na svom terenu savladali niški Radnički (3:0), zatim i ekipe Rada na Banjici (0:2), Čukaričkog na svom stadionu (3:0), Ranika u Surdulici (0:5) i OFK Bačka na svom stadionu (3:1). U prethodnom kolu su na svom stadionu u ’’večitom derbiju’’ remizirali sa ekipom Partizana (0:0). Obezbeđen je direktan televizijski prenos ovog susreta na prvom programu TV Arena sport sa početkom u 19:00 časova.\nPARTIZAN – MLADOST (09.septembar, 21:00 časova, TV Arena sport 1)\nPoslednji meč subotnjeg programa u okviru 8.kola Super lige Srbije igra se u Humskoj gde domaći Partizan dočekuje goste iz Lučana, ekipu Mladosti. I trenutna forma i tradicija su na strani crno-belih, ali je pitanje vremena kada će Lučanci pokazati kvalitet i uključiti se u borbu za vrh tabele, možda već ovog vikenda. Ekipa Partizana je do sada odigrala šest susreta i ostvarila četiri trijumfa, uz jedan poraz i jedan remi. Crno-beli su u prva tri ovosezonska duela ostvarili tri pobede, prvo na svom stadionu u duelima sa ekipom Mačve (6:1) i Javor Matisa (2:1), a onda i nad ekipom Spartaka na gostovanju u Subotici (0:1). Usledio je potom i jedini poraz u duelu sa gradskim rivalom Voždovcem (1:3), a onda i trijumf u Novom Sadu nad ekipom Vojvodine (0:1) i remi na stadionu Rajko Mitić u ’’večitom derbiju’’ sa ekipom Crvene zvezde (0:0). Lučanci nakon sedam odigranih susreta na svom kontu imaju samo dve pobede ostvarenu u duelima sa ekipama Rada (2:1) i Borca (4:1) na svom terenu, dok su po bod uzeli u susretima sa Zemunom (1:1) i Radnikom (0:0), takođe u Lučanima. Na sva tri gostovanja pretrpeli su poraze, prvo u duelu sa ekipom Čukaričkog (1:0), zatim u duelu sa ekipom OFK Bačka (1:0), a onda i u zaostalom meču 2.kola sa ekipom Radničkog (2:1). Obezbeđen je direktan televizijski prenos ovog susreta na prvom programu TV Arena sport sa početkom u 21:00 čas.\nVOŽDOVAC – VOJVODINA (10.septembar, 19:00 časova, TV Arena sport 1)\nDerbi meč 8.kola Super lige Srbije igra se u nedelju u Beogradu gde domaći Voždovac dočekuje goste iz Novog Sada, ekipu Vojvodine. Biće to duel ekipa koje su uspešno započele aktuelnu sezonu i koje se nalaze u vrhu tabele, pa treba očkivati zanimljivu i kvalitetnu utakmicu. Voždovčani su nakon startnog remija sa ekipom Radnika na svom stadionu (0:0) vezali četiri uzastopne pobede u duelima sa ekipom OFK Bačka u Bačkoj Palanci (0:3), Borcem na svom stadionu (2:1), Partizanom u Humskoj (1:3) i Javor Matisom na svom stadionu (1:0). Potom su odigrali nerešeno sa ekipom Spartaka na gostovanju u Subotici (0:0), da bi u prethodnom kolu neočekivano pretrpeli prvi ovosezonski poraz u duelu sa ekipom Mačve na svom stadionu (0:2). Novosađani su u prva četiri kola vezali četiri pobede, prvo na svom stadionu duelu sa ekipom Čukaričkog (1:0), a potom na gostovanju u Surdulici (0:4), u duelu sa ekipom OFK Bačka (1:0) u Novom Sadu i na gostovanju u Lučanima gde je Borac igrao kao domaćin (0:2). Usledio je prvi poraz u derbi susretu sa Partizanom u Novom Sadu (0:1), a onda i novi trijumf u susretu sa ekipom Javor Matisa u Ivanjici (0:1). Ipak, u prethodnom kolu Novosađani su pretrpeli težak poraz na svom stadionu u duelu sa ekipom Spartaka (0:5). Obezbeđen je direktan televizijski prenos ovog susreta na prvom programu TV Arena sport sa početkom u 19:00 časova.


Konferencija „D Days“ otvara aktuelna pitanja: Nema budućnosti za privrednike koji nisu digitalizovani | Digitalna konferencija\nKonferencija „D Days“ otvara aktuelna pitanja: Nema budućnosti za privrednike koji nisu digitalizovani\nPoslodavci u BiH postali su svjesni da, ako žele ostati konkurentni na tržištu, moraju svoju proizvodnju unaprijediti kroz proces digitalizacije. Problem je sada što za taj posao uglavnom nemaju partnera u domaćim IT kompanijama.\nPribližiti poslodavce i sektor informacijskih tehnologija biće upravo jedan od zadataka prve digitalne konferencije “D Days”, koja nas uskoro očekuje u Tesliću.\nPotpredsjednik Privredne komore Federacije BiH i jedan od panelista, Mirsad Jašarspahić, naglašava da je digitalizacija poslovanja neminovan proces za sve firme u BiH ukoliko žele da zadrže ili, još bolje, unaprijede svoje mjesto na tržištu.\nPrimetno je, kaže, da su domaće kompanije, koje su od ranije u velikim lancima dobavljača, pogotovo u automobilskoj, metalskoj, industriji namještaja, već u dobroj mjeri digitalizovale svoje procese, a sve jer ih je konkurencija natjerala da budu brži i bolji.\nI dok domaće, vrlo uspješne IT softverske kompanije rade uglavnom za strano tržište, bh. kompanije koje trče za digitalizacijom procesa dobijaju ponude za softverska rješenja od firmi koje nisu iz BiH.\nZašto je to tako? IT kompanije su bile okrenute ispunjavanju zahtjevnih projekata za strano tržište, što je bio dokaz njihove sposobnosti i efikasnosti. Vremenom, došli smo do toga da je za projekte kojima se oni sada bave tržište u BiH malo.\nPravi napredak i podrška će zato biti ako se kompanije u ovim sektorima pribiliže i uspiju jedne drugima da ispune zahtjeve.\n– Konferencija bi trebalo da približi jedne drugima. Kroz Privrednu komoru spremni smo da svakoj grani industrije približimo solucije koje domaće IT kompanije mogu poboljšati proces proizvodnje, nivo produktivnosti kroz ukupno eventualno planiranje i praćenje rada – kaže Jašarspahić.\nI u Uniji poslodavaca RS svjedoče da je sve veće interesovanje u firmama za digitalizaciju procesa. Međutim, zbog toga što poslodavci u prethodnom periodu nisu shvatali digitalizaciju i nisu od domaćih IT sektora tražili softvere, taj sektor se okrenuo inostranstvu. S druge strane, strani softveri su većem dijelu naše privrede skupi i teško dostupni.\n– Realno postoji potreba da se domaće IT kompanije okrenu domaćim poslodavcima i kroz saradnju pokušaju doći do novog proizvoda, koji bi oni pokušali poslije plasirati kao svoj izvozni proizvod, a ne kao do sada, da samo rade uslugu programiranja za nekog drugog vlasnika – govori predsjednik Unije Saša Trivić, koji takođe učestvuje na panelu “Digitalizacija privrede – biti ili ne biti”.\nKako napraviti komunikaciju između poslodavaca koji imaju potrebe i programera koji eventualno mogu da usliše njihove zahtjeve, kada je realnost da poslodavci ne znaju kvalitetno predstaviti svoje zahtjeve, a programeri s druge strane ne poznaju njihov posao.\nTrivić pojašnjava da svaka ozbiljna firma u inostranstvu ima svog IT stručnjaka, dok većina naših nema, tako da realno na tržištu postoji potreba za stručnjacima koji istovremeno poznaju i proizvodnju i IT industriju. To je jedno novo zanimanje.\n– Onaj ko nije digitalizovan nema budućnost, njegove dnevne greške u organizaciji proizvodnje su tolike da onemogućuju da bude konkurentan na tržištu. Dobro je zato što se održava konferencija na kojoj će se pričati o daljim unapređenjima digitalizacije privrede u Srpskoj – zaključuje Trivić.\nPrva konferencija “D Days” pod nazivom „Digitalizacija zemalja JIE – povratak u budućnost“, održaće se 30. septembra i 1. oktobra u hotelu „Kardial“ u Tesliću. Medijski sponzori događaja su “EuroBlic” i portal Srpskainfo.\nTekst preuzet sa portala srpskainfo.com\nPDF članka objavljenog u Euro Blicu možete preuzeti OVDJE


Narodna kuhinja i u Novom Bečeju | Autonomija\nNarodna kuhinja i u Novom Bečeju\nU prvo vreme tokom šestomesečnog perioda sto osoba bi u njoj svakodnevno dobilo topli obrok\nSekretar organizacije Crvenog krsta u Novom Bečeju Miomir Dimitrijević rekao je da se očekuje da u tom mestu na proleće bude otvorena narodna kuhinja, koja bi u prvo vreme bila eksperimentalnog karaktera i da bi u prvo vreme tokom šestomesečnog perioda sto osoba u njoj svakodnevno dobilo topli obrok. Ministarstvo za rad, zapošljavanje i socijalnu politiku bi do aprila trebalo da organizaciji Crvenog krsta obezbedi trajne namirnice potrebne za rad ove kuhinje, dok bi se lokalna samouprava pobrinula za druge uslove neophodne za njeno funkcionisanje. Dimitrijević je izjavio i da se očekuje da iduće godine narodna kuhinja nastavi da funkcioniše u toj opštini i da će obrok moći da dobije više porodica.\nU susednom Bečeju, inače, narodna kuhinja funkcioniše od 2009. godine, a prema rečima direktora tamošnjeg Gerontološkog centra Đerđa Rica trenutno tu svakodnevno po jedan obrok dobija 420 ljudi. Dodao je da ovaj centar zasad nema ni novca ni kapaciteta za kuvanje više obroka, mada su procene da bi ovakva pomoć bila neophodna za još toliko ljudi u opštini.\nKrajem prošle godine je sekretarka Crvenog krsta Srbije Vesna Milenović izjavila da je ta organizacija predložila otvaranje tri nove narodne kuhinje. Dve od njih u Vojvodini, Novom Bečeju i Srbobranu, kao i jedne u Nišu.


Oružane snage BiH imaju 22 aviona viška - Klix.ba\nPredsjedništvo ima zadnju riječ Oružane snage BiH imaju 22 aviona viška\nPredsjedništvo ima zadnju riječ\nOružane snage BiH imaju 22 aviona viška\n7.12.2010. u 12:54\nU Oružanim snagama BiH 22 aviona su višak i odluku o njihovoj sudbini donijet će Predsjedništvo BiH na nekoj od narednih sjednica, rekao je danas načelnik Zajedničkog štaba Oružanih snaga BiH general pukovnik Miladin Milojčić.\n"Odluku o avionima treba da donese Predsjedništvo BiH. Preliminarno je dogovoreno da neće biti aviona u formacijama Oružanih snaga BiH. Prijedlog te odluke je u Ministarstvu odbrane i još ga treba doraditi. Viškovi aviona bit će riješeni na isti način kao i svi ostali viškovi naoružanja i vojne opreme u BiH, po istom principu", rekao je Milojčić novinarima nakon sastanka sa načelnikom Generalštaba Vojske Srbije general potpukovnikom Milojem Miletićem.\nZa kupovinu vojnih aviona BiH bila je zainteresovana Srbija.\nMilojčić je ukazao na veoma dobru međusobnu saradnju oružanih snaga dvije države na polju obrazovanja kadrova.\n"U vojnim školama u Srbiji trenutno su četiri pripadnika Oružanih snaga BiH - po dva na komandnoštabnom i generalštabnom usavršavanju, dok je jedan upisao fakultet pri Vojnomedicinskoj akademiji u Beogradu. Od 2007. do kraja 2009. godine 22 pripadnika Oružanih snaga BiH završila su redovno školovanje na Vojnoj akademiji u Beogradu", naveo je Milojčić.\nOn je podsjetio da su na komandnoštabnom i generalštabnom usavršavanju na vojnim školama u Srbiji i pripadnici oružanih snaga zemalja članica NATO-a.\nPrema njegovim riječima, ove godine su Oružane snage BiH realizovale četiri kursa u centru u Butmiru, u čijem radu su učestvovali pripadnici Vojske Srbije, dok su na pet kurseva u centrima u Srbiji učestvovali pripadnici Oružanih snaga BiH.\nMilojčić i Miletić danas su razmijenili iskustva o učešću u mirovnim operacijama oružanih snaga dvije zemlje, te o regionalnoj saradnji.\nNaglašavajući da je školovanje vrlo bitan segment, Miletić je naveo da je Srbija donedavno školovala veliki broj oficira, i to uglavnom iz Republike Srpske, ali da se od prošle godine školuju oficiri iz svih komponeti Oružanih snaga BiH.\n"To je značajan napredak u našim odnosima, jer smatramo da smo prevazišli jednu veliku barijeru. Mi smo male zemlje i vojske da bi svaka imala kapacitete za sve", rekao je Miletić.\nGovoreći o učešću oružanih snaga dvije države u mirovnim misijama, on je rekao da je do prije nekoliko godina ovo bio region koji je uvozio bezbjednost i gdje je bilo najviše pripadnika stranih oružanih snaga u misiji mira.\n"Danas je njih sve manje, a sa druge strane sve je više naših vojnika koji učestvuju u mirovnim misijama širom svijeta. To je dobro i tome težimo i ubuduće", istakao je Miletić.


Kosovsko proleće: Počinje „Lov na lopove“ - Sputnjik Srbija\n09:09 16 Jul 2019\nKosovsko proleće: Počinje „Lov na lopove“\n10:20 05.04.2019 Preuzmite kraći link\nLider uticajnog opozicionog pokreta Samoopredeljenje Aljbin Kurti najavio je da će od danas širom kosovske teritorije početi antivladini protesti s ciljem izglasavanja nepoverenja aktuelnoj vladi Ramuša Haradinama, za šta veruje da će dobiti podršku cele opozicije, piše prištinski Zeri.\nNavodi se da je Kurti već održao nekoliko skupova sa građanima, na kojima je takođe dobio podršku i veruje u masovnost protesta, koji će biti održani pod nazivom „Lov na lopove“.\nSnažno upozorenje Svetske banke upućeno Prištini\nPrema njegovim rečima, protesti će biti usmereni protiv korupcije i zloupotreba koje su rasprostranjene u aktuelnoj vlasti.\n„Korupcija, nezaposlenost i migracije rastu, dok investicije, produktivnost i obrazovanje opadaju, a strpljenje ponestaje“, rekao je Kurti.\nPrištinska Koha takođe najavljuje „vruće proleće“ za vladajuću koaliciju s obzirom na to da Kurti najavljuje i, kako navode, „zbacivanje sa trona“ privremenog predsednika prištinskih institucija Hašima Tačija.\nList ukazuje da vlast nema većinu u parlamentu duže od godinu dana, a da s druge strane opozicija nema potrebnu većinu za izglasavanje nepoverenja, preneo je Tanjug.\nKoha piše da je to zbog poslanika Srpske liste koji su prešli u opoziciju, ali nemaju saradnju sa kolegama iz drugih opozicionih političkih partija.\nU tim okolnostima vladina politika u parlamentu može da prođe samo uz podršku opozicione Socijaldemokratske partije, koju čini 12 poslanika koji su se ocepili od Samoopredeljenja.\n08:14Deseti avion sa komponentama S-400 stigao u Tursku


područje „Barič” ukupne povrišine 41ha 64a 40m²\nZona 1 – područje „Barič” nalazi se na području koje se sa jedne strane prostire od Železničke ulice koja se nalazi u industrijskoj zoni Barič i koja је paralelna sa putem Beograd-Obrenovac do reke Save. Prostire se na dve katastarske opštine – Barič i Mislođin. Prilazi ovim lokacijama se vrše sa državnog puta drugog reda Beograd-Obrenovac.\npodručje „Reva” ukupne površine 56ha 67a 04m²\nZona 2 – područje „Reva” nalazi se na prostoru između Pančevačkog puta, reke Dunav i novoplanirane luke, na uvodnom severoistočnom pravcu. Pristup lokaciji je sa postojećeg Pančevačkog puta, reke Dunav i planirane saobraćajnice Severna tangenta.\npodručje „Pančevo” ukupne površine 81ha 77a 84m²\nZona 3 – područje „Pančevo“ nalazi se u okviru Severne poslovno-industrijske zone Grada Pančeva, na katastarskoj opštini Pančevo. Omeđeno je opštinskim putem, odnosno međunarodnom železničkom prugom Beograd-Pančevo-Vršac-Rumunija. Prilaz lokaciji se vrši sa državnog puta drugog reda Ečka-Kovačica-Pančevo.


U tekstu predloženog zakona navodi se da je zabranjeno javno odobravanje, poricanje, teško umanjivanje zločina te da onaj ko javno poriče, odobrava ili opravdava zločin, treba biti kažnjen kaznom zatvora u trajanju od šest mjeseci do tri godine\nnaslovnica > politika 20.09.2017 Alma Djekovic Sarajevo\nSARAJEVO (AA) - Na 52. sjednici Predstavničkog doma Parlamentarne skupštine Bosne i Hercegovine, nastavljena je rasprava o nekoliko zakonskih rješenja, među kojima su i izmjene Izbornog i Krivičnog zakona koje se odnose na zabranu negiranja genocida i drugih zločina prema Prijedlogu zastupnika Denisa Bećirovića (SDP BiH), javlja Anadolu Agency.\n"Mi smo u nekoliko navrata pokušavali da dođemo do zakona kojim bi zabranili ili proglasili kažnjivim negiranje genocida i zločina koji su utvrđeni pravosnažnim presudama", rekao je Džaferović, dodavši da ovaj zakon treba BiH i da je u interesu odnosa u BiH.\n"Ovaj zakon nije usmjeren ni protiv jednog naroda u našoj zemlji, već je zakon koji treba da omogući sigurniju i prosperitetniju budućnost za našu djecu", rekao je u svom izlaganju Bećirović.\n"Ovakav zakon se prije ili kasnije mora usvojiti u BiH, jer bez toga ne možemo graditi ambijent sigurnosti, pravednosti i ambijent povjerenja", dodao je Bećirović.\n"Ovaj zakon poštuje sve nevine žrtve, ide ka tome da izgrađujemo društvo pravde i mira i poštivanja ljudskih prava. Ovaj zakon promoviše ambijent sigurnosti za sve ljude u našoj zemlji", rekao je Bećirović.\n"Problematika zabrane negiranja genocida i poricanje genocida i ratnih zločina nije nešto što je predmet samo ovog zakona. Ovo je na neki način i evropsko iskustvo. Gotovo sve zemjlje EU su ovo pitanje razriješile u svojim krivičnim zakonima. Na tom putu ka EU moramo itekako uvažavati evropsko iskustvo te smoći i časti i hrabrosti da ovo pitanje napokon civilizacijski riješimo i u našoj zemlji", poručio je Bećirović.\nIstakao je da bilo koji stepen diskriminacije može u BiH potencijalno jačati ekstremizam i da je ovo "ozbiljno pitanje o kome je potreban stav Vijeća ministara".\n"Potreban je ovaj zakon i mislim da je došlo vrijeme da preispitamo postojeću odredbu zakona prema kojem lica koja su osuđena na zatvorske kazne na godinu dana kaznu mogu zamijeniti novčanom", rekao je Džaferović.\nIzetbegović od 17. marta na čelu Predsjedništva BiH\nNjemački parlament po četvrti put bira Merkel za kancelarku


Nova kolekcija tapeta s potpisom Kerrie Brown - Indizajn s Mirjanom Mikulec\nRenomirana australska dekoraterka setova izbacila je novu kolekciju koja motive crpi u japanskoj kulturi, street artu i fotografiji.\nTijekom svoje bogate karijere Brown je dekorirala niz setova brojnih filmova, a posljednji u nizu podviga ove Australke koja u džepu ima i nominaciju za Oscara je otvaranje vlastitog studija. Oslanjajući se na intenzivne uzorke, poigravajući se klasičnom umjetnošću, koristeći upečatljive motive i odvažne kombinacije boja, Brown je stvorila hrabru kolekciju koja definitivno nije za one slabog srca.\n“Zanimanje dekoratera setova nalik je onom dizajnera interijera, ali vaš klijent nije stvaran, već filmski lik. Sve se svodi na stvaranje malenog svijeta za protagoniste, ali priznajem da sam sada sretna radeći za stvarne ljude i dizajnirajući u skladu s njihovim načinom života”, ističe Brown.\nOsim tapeta, australska dekoraterka filmskih setova predstavila je i detalje za dom, tkanine i prekrivače, sjenila za lampe i sl.\nU nastavku pogledajte cijelu kolekciju, a više informacija pogledajte ovdje.


Ovo je 10 najefikasnijih strijelaca engleske lige, Džeko "zamalo" na listi (VIDEO) – Fokus.ba\nAguero suvereno vlada\nOvo je 10 najefikasnijih strijelaca engleske lige, Džeko “zamalo” na listi (VIDEO)\nEdin Džeko se zamalo našao na listi top 10 najefikasnijih strijelaca engleskog Premiershipa\nU engleskom Premiershipu tokom 26 godina postojanja igrali su neki od najboljih napadača u historiji svjetskog fudbala.\nNekoliko je favorita za najboljeg koji je krasio engleske terene, prema nekima je to legenda domaćeg fudbala Alan Shearer, a drugi kažu da je to najbolji stranac ikad u Engleskoj, ikona Arsenala Thierry Henry.\nIpak, u posljednje vrijeme pojavila se jedna “struja” koja u nebesa diže fantastičnog Argentica koji je postao zaštitni znak Manchester Cityja Sergija Aguera.\nU prilog upravo njihovim tvrdnjama ide i statistika koja svjedoči da je Kun najefikasniji napadač u historiji Premier lige.\nZanimljivo je da na listi najefikasnijih uopće nema Shearera koji je postigao najviše golova ikad, 260.\nAguero je u 232 nastupa upisao 162 gola, odnosno nevjerovatnih jedan gol svakih 106 minuta!\nNajbliži njemu je Harry Kane sa 125 golova, i to po jedan svakih 116 minuta, a na trećem mjestu je senzacija Liverpoola Mohamed Salah, koji ima “samo” 51 pogodak, ali ih postiže svakih 121 minutu.\nHenry, koji je karijeru otpočeo na krilu, ima nevjerovatnih 176 golova, po jedan svakih 121 minutu.\nNjegov “nasljednik” u londonskom klubu Pierre-Emerick Aubameyang u nepune dvije sezone zabio je 27 komada, svako 122 minute po jedan, a minut više za svaki od 26 golova bio je potreban Gabrielu Jesusu.\nNa sedmom mjestu liste je fudbaler poznat samo zagriženim fanovima engleskog nogometa, Adam Le Fondre, kojem je u jednoj kampanji sa Readingom za 12 golova bilo potrebno 124 minuta po pogotku.\nTri legendarna imena zaokružuju listu – Ruud van Nistelrooy (95 golova, svakih 128 minuta), Luis Suarez (69 golova, svakih 138 minuta) i Robin van Persie (144 gola, svakih 139 minuta).\nNa blago proširenoj listi našao bi se i Edin Džeko, sa 50 golova, svakih 141.7 minuta, a zanimljivo je da mu je u prvoj sezoni za 14 golova bilo potrebno samo 107 minuta po golu, čime bi se našao na drugom mjestu, skoro izjednačen sa nedodirljivim Aguerom.\nDramatično posljednje kolo najjače lige svijeta: Evo ko ide u Ligu prvaka, a ko u niži rang


Izvor: Sportske.net, 14.Nov.2019, 21:26 (ažurirano 02.Apr.2020.)\nNe tako dobra igra naše reprezentacije uprkos pobedi nad Turskom.\nNakon utakmice u okviru prvog kola kvalifikacija za Evropsko prvenstvo reprezentacija Srbije je savladala Tursku rezultatom 59:56.\n"Nije bila lepa utakmica, naša igra pre svega. Bio je uzbudljiv meč, ne toliko dosadan. Tvrda utakmica, ali ne lepa za oko. Nismo >> Pročitaj celu vest na sajtu Sportske.net << imali prepoznatljivu igru, nije bilo velikog broja kontranapada.. One su igrale baš onako kako smo očekivali. Očekivano teška utakmica bez mnogo iznenađenja. Ova utakmica je bila početak priprema za Tokio. Moramo da ispravimo greške u odbrani i zato nismo imale kontranapad", rekla je Maljkovićeva.\nNaredni meč reprezentacija Srbije igra u Draču protiv Albanije.\n"Doći će do promena, s obzirom na medicinski bilten. Nijednog protivnika ne treba potceniti. Biće teško gostovanje, ne znamo šta nas čeka. Sutra imamo trening, pokušaćemo da uklopimo nove igračice u sistem. Izgubili su od Litvanije, biće im san da pobede nekog na domaćem terenu. Ako uspemo da popravimo ono što smo danas grešili, igru i trčanje iz odbrane, ne bi trebalo da imamo problema", rekla je Marina.\nB92: Maljkovićeva nezadovoljna igrom uprkos pobedi


Kapiten kapitenski: Vujadin Savić potpisuje novi ugovor sa Zvezdom, za obostrano dobro - Admiral Bet SPORT\nSrđan Orsić Posted on 25. januara 2019. 12:30 25. januara 2019. 11:59\nKapitenu Crvene zvezde Vujadinu Saviću ugovor sa matičnim klubom ističe ovoga leta.\nBila je do nedavno aktuelna priča o njegovom prelasku u turski Trabzonspor, ali onda je sam Savić zaključio da cela ta saga može i bolje da se završi, prevashodno po Crvenu zvezdu, i doneo pravu kapitensku odluku.\nNaime, kako javljaju izvori bliski klubu sa "Marakane", Savić će potpisati uskoro novi trogodišnji ugovor sa Crvenom zvezdom, da bi u svim potencijalnim budućim pregovorima oko njegovog odlaska iz Beograda Zvezda imala bolju startnu poziciju i mogla da isposluje veće obeštećenje!\nOvaj potez momka kome je Zvezda, zaista, više od kluba, potvrđuje da je Vujadin Savić pravi "Delija" sa kapitenskom trakom, koji ne pita šta njegov klub može da učini za njega, nego i u trenucima kada to po njega lično možda i nije najbolja opcija, samo brine o tome šta on moe da učini za svoj klub!\nBravo, Giška: kao i igrama na terenu, i ovakvim potezima pokazao si da zaslužuješ kapitensku traku i da si predvodnik jedne nove snage i razmišljanja na "Marakani"!\nTagovi : fk crvena zvezda, novi ugovor, vujadin savić\nAO dubl: Džang i Stosur skinule Mladenovićevu i Baboš sa trona\nĐoković se priseća čuvenog finala iz 2012, veruje u isti ishod sedam godina kasnije


Koordinator Kancelarije za mlade Dane Mandić o Lokalnom planu akcije za mlade: Kada i kako ćemo da sprečimo odliv mozgova?\n13 februar 2017\tBečej\nKancelarija za mlade: Motivaciono veče sa odbojkašem Vanjom Grbićem\nKancelarija za mlade opštine Bečej organizuje tribinu i motivaciono veče sa sportistom i olimpijcem, odbojkašem Vladimirom Vanjom Grbićem 21. februara u 20 časova u Gradskom pozorištu.\nKancelarija za mlade: Trim staza u Goranskom parku\nU Goranskom parku će do kraja ove nedelje biti realizovan projekat Kancelarije za mlade opštine: izgradnja trim staze duge 483 metra, ali će ona biti kružnog oblika, te se time relativizuje pojam dužine. Staza će biti široka 1,6 metara, a prostiraće se u delu parka koji se naslanja na ulicu Miloša Crnjanskog, kao i na deo parka pri otvorenim bazenima sportskog centra.\nBečejska Kancelarija za mlade 20. oktobra okupila je predstavnike 14 vojvođanskih kancelarija za mlade u okviru projekta „Osnaživanje kancelarija za mlade“ koji sprovodi Nacionalna asocijacija kancelarija za mlade, a cilj regionalnog sastanka u Narodnoj biblioteci bio je da se doprinese poboljšanju položaja mladih u Srbiji i da se raspravlja o problemima i razvoju kancelarija, o pomoći Nacionalne asocijacije lokalnim kancelarijama, o lokalnim akcionim planovima za mlade.


Master studije u Americi | Studiranje u Americi\nNastavite školovanje i upišite master studije u Americi. Usavršite stečeno znanje na nekom od mnogobrojnih master programa.\nAmerički univerziteti i koledži nude širok spektar kvalitetnih programa master studija iz svih studijskih oblasti, kao i profesionalnih programa odnosno specijalizacija iz oblasti poput prava i medicine koje ne postoje u okviru osnovnih studija.\nAmerika predstavlja jednu od najatraktivnijih destinacija za međunarodne studente, a jedan od razloga može biti to što ima najveći broj visokorangiranih univerziteta na svetu, od 20 najboljih svetskih univerziteta, 12 se nalazi u Americi. Amerika ima preko 4500 univerziteta, od onih najprestižnijih koji su poznati kao Ivy League univerziteti do brojnih prestižnih i kvalitetnih univerziteta širom zemlje.\nAmerika nudi obrazovanje i programe visokog kvaliteta, najmoderniju tehnologiju i metode učenja, kao i brojne mogućnosti za istraživanja. Amerika se ističe kao zemlja sa najvećim izdvajanjima za istraživanja i razvoj, što može biti velika prednost za studente koji su posvećeni istraživačkom radu.\nPonuda master programa u Americi je veoma široka i mogu se naći programi iz svih oblasti studija. Popularne oblasti studiranja su razne oblasti u okviru inženjerstva, biznis i trgovina, IT, tehnologije, obrazovanje, menadžment, marketing, političke nauke, zaštita životne sredine i sl. Master studije u Americi uglavnom traju dve godine.\nDiplome master studija stečene na američkim obrazovnim institucijama su cenjene i poštovane ne samo u Americi već i širom sveta i otvaraju niz mogućnosti za karijeru.\nZa pohađanje master studija potrebna je studentska viza tipa F.\nAkademska godina u Americi počinje u jesenjem roku u septembru, kada je i najveća ponuda programa, međutim neke institucije nude upis i u januaru u prolećnom upisnom roku.\nŠkolarine master studija u Americi variraju od vrste programa, oblasti studija i obrazovne institucije. Na godišnjem nivou školarine se kreću od 20,000USD i plaćaju se semestralno.\nGlavni uslovi za upis na master studije i profesionalne programe u Americi, su pre svega završene osnovne studije, kao i položen međunarodno priznati test engleskog jezika (TOEFL, IELTS i sl). Ocena koja je potrebna za upis se razlikuje od oblasti studiranja, programa, ali i institucije, generalno se na IELTS testu traži ocena 6.5 ili 7.0, dok je na TOEFL tetsu generalno potrebno ostvariti minimum 80 poena. Neke obrazovne institucije za upis na master studije mogu zahtevati predznanje iz te oblasti, kao i polaganje GRE ili GMAT testa.\nStudenti master studija imaju mogućnost da u toku ili nakon studija apliciraju za plaćene stručne prakse (CPT ili OPT) koje predstavljaju mogućnost za sticanje vrednog radnog iskustva i poznanstava u trajanju do godinu dana. Studenti STEM oblasti (nauka, tehnologija, inženjerstvo i matematika) imaju mogućnost da nakon završenih studija apliciraju za STEM OPT praksu u trajanju do dve godine.


Menja se proces ulaska u Sjedinjene Države\nKondoliza Rajs i Sekretar za unutrašnju bezbednost, Majkl Čertof, danas su zajedno najavili novu inicijativu, koja bi trebalo da doprinese bezbednosti Amerikanaca. Cilj te incijative je pooštravanje kontrole američkih granica, na način koji neće odagnati prijateljski raspoložene strance...\nAmerička vlada troši i vreme i novac kako bi posetu Sjedinjenim Državama učinila bezbednom i lakom.\nDržavni sekretar Kondoliza Rajs, kaže da je “suštinski važno da Amerika bude gostoprimljiva.“\nOd 2003.do 2004.godine broj stranih posetilaca - turista i studenata, porastao za 12 odsto, na 46 miliona. Posebna pažnja posvećuje se naravno onima koji nisu dobrodošli.\nAmerička granica se na sjeveru i jugu zajedno, proteže duž 2000 milja, preko svih mogućih vrsta terena. Nova inicijativa ima za cilj povećanje kontrole i sprečavanje kriminala.\nMajkl Čertof, Sekretar za unutrašnju bezbednost:\n”Na granicama smo suočeni sa neverovatnim izazovima. Naš veliki zadatak je da uravnotežimo potrebe bezbednosti i snadbevanja, posebno u pograničnim zajednicama.“, kaže sekretar Čertof.\nAgenti američke pogranične patrole su tokom ove godine već otkrili dva podzemna tunela koji vode u Meksiko. Zvaničnici u Arizoni kažu da je tunel dug 12 metara bio korišćen za krijumčarenje droge. U Kaliforniji, tunel dug 10 metara se urušio, što je dovelo i do propadanja puta koji je prolazio iznad tunela.\nZvaničnici ne znaju da li je korišćen za prebacivanje droge ili ilegalnih imigranata. Administracija predsednika Buša planira da potroši 2.5 milijarde dolara tokom sledećih pet godina za novu tehnologiju. Kritičari ne veruju da će to pomoći i već iskazuju strah zbog enormnog povećanja troškova.\nPomenuti plan administracije inače funkcioniše u skladu sa inicijativom za bezbednu granicu, koja je najavljena u novembru, a čiji je cilj - potpuna kontrola granica u roku od pet godina.


POSTAVLJENO 3.000 KREVETA U HALI BEOGRADSKOG SAJMA | Info centrala\nNaslovna Društvo POSTAVLJENO 3.000 KREVETA U HALI BEOGRADSKOG SAJMA\nPOSTAVLJENO 3.000 KREVETA U HALI BEOGRADSKOG SAJMA\nMinistar odbrane Aleksandar Vulin obišao je danas u Hali 1 Beogradskog sajma pripadnike Ministarstva odbrane i Vojske Srbije angažovane na istovaru i postavljanju 3.000 kreveta za obezbeđenje uslova za prihvat i smeštaj lica sa simptomima virusne infekcije Covid-19.\nMinistar Vulin, koji se sa članovima Kolegijuma, uključio u “lance” koji su formirani, kako bi što pre istovarili vojničke krevete, istakao je da u skladu sa naređenjima koja su dobijena, Vojska Srbije obavlja sve svoje zadatke.\n– Danas se nalazimo u hali Beogradskog sajma gde smo pripremili oko 3.000 kreveta i postelja za lakše obolele, koji bi se u slučaju proširenja korona virusa lečili baš ovde. Sve što Vojska radi, radi po naređenju Vlade Republike Srbije i vrhovnog komandanta Vojske Srbije i naravno, u skladu sa naređenjima koje daje Krizni štab Vlade Republike Srbije, stručnjaci i stručni tim – istakao je ministar Vulin.\nPrema njegovim rečima, na Sajam će doći i lekari iz Kine, stručnjaci, da kažu kako to sve izgleda i da li je potrebno nešto promeniti ili dodatno uraditi.\n– Mi ćemo, kao Vojska Srbije biti spremni da izađemo u susret svakoj potrebi i da obezbedimo sve što je potrebno da bi se ovde lečili ljudi. Isto što radimo ovde, mi smo spremni da uradimo i u bilo kom gradu u Srbiji, u skladu sa potrebama i kako bude naložio krizni štab Vlade Republike Srbije – istakao je ministar odbrane.\nVojska Srbije, dodao je ministar Vulin, tu je da pomogne i dovoljno je spremna, organizovana i brojna da može da izađe u susret svakoj potrebi našeg stanovništva.\n– Evo i danas, ovde se nalaze ne samo vojnici i oficiri, ovde su i civilna lica i službenici Ministarstva odbrane i svi koji su u sistemu našeg Ministarstva odbrane i Vojske Srbije danas su tu da rade, kao i svaki dan i na raspolaganju su našim građanima – naglasio je ministar Vulin, koji je istakao da će Vojska Srbije obezbeđivati i taj objekat ukoliko bude potrebno, kao i svaki objekat u kome se u karantinu nalaze naši građani, kao što obezbeđuje i sve migrantske kampove, značajne zdravstvene ustanove i granične prelaze.\nPukovnik Ljubiša Stošić, načelnik Odeljenja za operativne poslove u komandi Komande za obuku izjavio je da će zadatak koji je dobijen biti izvršen u toku ovog dana.\n– Vojska Srbije dobila je zadatak da u Hali 1 Beogradskog sajma pripremi smeštajne kapacitete za lica koja su obolela od ove pošasti. Ovde su zajedno angažovani pripadnici Ministarstva odbrane i Vojske Srbije, oficiri, podoficiri, profesionalni vojnici i vojnici na dobrovoljnom služenju vojnog roka. Danas ćemo zadatak realizovati u potpunosti. Želim da sva obolela lica ozdrave što pre, a ostali da se čuvaju i da budu kući – rekao je pukovnik Ljubiša Stošić.\nPrethodni tekstPREVRNUO SE POLICIJSKI AUTO\nSledeći tekstSTOČNA PIJACA ĆE RADITI U SREDU\nMeštani sela Davidovac počeli samoinicijativno da grade spomenik bez dozvole države


Stefanović: Priština nema kapacitet, niti snagu da na neki način dovede do bilo kakvog rješenja | Srpska Info\nStefanović: Priština nema kapacitet, niti snagu da na neki način dovede do bilo kakvog rješenja\nAutor: Tanjug 10.03.2019. 13:14\nOd privremenih prištinskih vlasti očekujem svaku vrstu provokacije zato što su pokazali da nemaju kapacitet da na ozbiljan način razgovaraju o budućnosti, izjavio je danas ministar unutrašnjih poslova Srbije Nebojša Stefanović i naveo da Priština nastavlja da opstruiše proces bilo kakvog razgovora.\n– Ti ljudi niti imaju kapacitet, niti snagu da na neki način dovedu do bilo kakvog rješenja, niti da dobro učine ni Albancima, a za dobro Srbima odavno smo odustali od ideje da će nešto učiniti – kazao je Stefanović.\nPrema njegovim riječima, lideri Albanaca u Prištini su okovani u prošlosti, spasavanju sopstvenih pozicija i sopstvenih “glava” i to zbog potjernica koje će imati pred međunarodnim sudovima zbog krivičnih djela i terorizma i ratnih zločina koje su neki od njih i lično počinili nad pripadnicima srpskog naroda.\n– Oni žele po svaku cijenu da se izbjegne razgovor o zločinima koje su albanski teroristi činili protiv Srba i srpskih policajaca i vojnika i civila koje su ubijali i silovali i klali, činili najteže zločine. O tome ne žele da se razgovara i kada god to dođe kao tema, učiniće sve samo da naprave neku lažnu balans situaciju iz koje će moći da pregovaraju za svoju kožu – ističe ministar unutrašnjih poslova.\nStefanović kaže da se čeka da se vidi kako će međunarodna pravda da bude efikasna ili ne u ovom slučaju i dodaje da očekuje da vidi kako će SAD i EU uvjeriti građane Srbije da je ta pravda jednaka za sve.\n– Onda potpišu Briselski sporazum, a ne sprovode ga, naročito najznačajniji dio koji se tiče osnivanje ZSO i nikom ništa – kaže Stefanović.\nOcijenio je da se od briselskih zvaničnika može čuti samo poziv za obje strane, kao i da ne može da vjeruje da i dalje koriste tu floskulu koja ne znači ništa.\n– Kada ih pitate šta je to što Srbija nije učinila, sa druge strane je muk – navodi ministar unutrašnjih poslova.\nTagovi: dogovor,Kosovo,Nebojša Stefanović


Sudarili se helikopter i avion, poginulo više osoba – Haber.ba\nNesreća se dogodila u trenutku polijetanja aviona sa jedinog aerodroma u nepalskom regionu Mont Everesta\nNajmanje tri osobe su poginule, a četiri su povrijeđene kada je avion udario u helikopter na aerodromu Lukla na Nepalu.\nNesreća se dogodila u trenutku polijetanja aviona sa jedinog aerodroma u nepalskom regionu Mont Everesta.\n“Avion je trebalo da poleti sa aerodroma u mjestu Lukla za Katmandu”, rekao je nepalski zvaničnik acijacije Radž Kumar Četri. On je rekao da je avion skliznuo sa piste i udario u helikopter, prenio je AP,prenosi Fokus\nI avion i helikopter su u vlasništvu privatnih kompanija koje prevoze turiste i Nepalce u zabačene dijelove zemlje.\n“Četiri povrijeđene osobe prebačene su helikopterom u Katmandu”, rekao je portparol policije Nepala Utam Radž\nOn je rekao da su na licu mjesta policijski timovi i da se preduzimaju mjere da se izbjegne požar na aerodromu.\nTeme:avion, helikopter, izdvojeno, Nepal, sudar\nHrvatska estrada bruji: Severina se zaljubila u vlasnika vinarije – Evo kako on izgleda\nU estradnim krugovima u Hrvatskoj uveliko se priča da je Severina Kojić (48) od...\nU laboratoriji Kliničkog centra Univerziteta u Sarajevu danas je do 18 sati testirano 376...


Udruženje potrošača Efektiva: Građani da ne odustaju od tužbi banaka zbog naplate troškova kredita - Ekonomija - Dnevni list Danas\nPočetna » Vesti » Ekonomija » Udruženje potrošača Efektiva: Građani da ne odustaju od tužbi banaka zbog naplate troškova kredita\nPredstavnik uduženja potrošača „Eefektiva“ Dejan Gavrilović pozvao je danas građane koji su pokrenuli ili planiraju da podnesu tužbu protiv banaka za osporavanu naplatu troškova obrade kredita i premije osiguranja kod Nacionalne korporacije da ne odustaju pre nego što se konsultuju sa advokatima.\n„Apel udruženja ‘Efektiva’ je da građani ne odustaju od tužbe pre nego što se konsultuju sa advokatima i provere da li su banke imale ponudu o troškovima obrade kredita prilikom sklapanja ugovora o kreditu“, rekao je Gavrilović na konferenciji za novinare o tome da li Vrhovni kasacioni sud pogrešno tumači stav Evropskog suda pravde o troškovima obrade kredita.\nOn je rekao da je „buka“ koju je izazvao dopunjen pravni stav Vrhovnog kasacionog suda iz septembra prošle godine o dozvoljenosti ugovaranja troškova kredita ukoliko ugovorne odredbe sadrže jasne podatke o stvarnim troškovima obrade kredita imao za cilj da dužnici kredita odustanu od tužbi „što se i dešava jer su građani zaplašeni“.\n„Banke i dalje gube sporove i sudovi presuđuju u korist dužnika“, rekao je Gavrilović i naveo da je oko 200.000 korisnika kredita tužilo banke što je, verovatno, nezabeleženo, ne samo u Srbiji nego i u svetu.\nPošto, kako je rekao, to nije prihvaćeno, 16. septembra 2021. godine Vrhovni kasacioni sud dopunjuje stav, što faktički znači promenu stava jer su banke do tada morale da dokažu strukturu troškova, a od tada ne moraju, pa je „bankarski lobi izgurao svoju priču“.\n„Predsednik građanskog odeljenja Vrhovnog kasacionog suda Dragiša Slijepčević je posle dopune tumačenja stava o naplati troškova obrade kredita 16. septembra prošle godine zakazao seminar za sudije, davao im uputstva i crtao kako treba da donose odluke, što je sasvim suprotno nezavisnoj sudskoj profesiji“, rekao je Živković.\nIstakao je da se Vrhovni kasacioni sud pozvao na presudu Evropskog suda pravde, ali je zauzeo suprotan stav jer ta presuda nalaže da se „ispita stvarnost troškova obrade kredita“.\n„Prema stavu Evropskog suda pravde nacionalni sudovi mogu i treba da preispitaju odredbe o troškovima obrade kredita. Drugim rečima odredbe o troškovima moraju biti jasne potrošaču tako da može da predvidi ekonomske posledice, odnosno koliko će morati da plati ako ih prihvati“, rekla je Marković Bajalović.\nbankedejan gavrilovicKreditiUdruženje potrošača\nSvetske cene prehrambenih proizvoda pale su u aprilu nakon velikog skoka prethodnog meseca, pre svega zbog blagog pojeftinjenja biljnih ulja i žitarica, saopštila je danas Organizacija za hranu i poljoprivredu Ujedinjenih nacija (FAO).


Vesti 1 ... 6 7 8 9 10 11 12 13 14 15 16 ... 345 Petak, 8. Jul 2016.\nGibanicijada se nastavlja u nedelju, 10. jula\nCentralna manifestacija Gibanicijade u Ašanji – takmičenje za najbolju Gibanicu, koje je prošle nedelje odloženo zbog Dana žalosti koji je proglasila Pokrajinska vlada, biće održano u nedelju, 10. jula, od 10.00 časova. Posetioci Gibanicijade imaće priliku i da degustiraju najbolje sremske gibanice, a sve to uz bogat kulturno-umetnički ... nastavak vesti\nSutra plansko isključenje struje u Sremskim Mihaljevcima\nOBAVEŠTENJE potrošačima električne energije opštine Pećinci Dana 08.07.2016. g.se zbog PLANIRANIHradova u el.mreži isključuju: 1. ... nastavak vesti\n„Sloboda“ u Sremskoj ligi prvi put od osnivanja\nIako je na revanš utakmicu baraža za popunu Sremske lige, „Jedinstvu“ u Morović, otputovala sa vrlo nepovoljnim rezultatom iz prve utakmice - 2:2 na domaćem terenu, „Sloboda“ iz Donjeg Tovarnika je briljirala u gostima i deklasirala domaću ekipu sa 5:1. „Sloboda“ je povela već u petom minutu golom ... nastavak vesti\nTreći dan Gibanicijade 10. jula\nProteklog vikenda u Ašanji je održana 8. Gibanicijada, u organizaciji Agencije za razvoj opštine Pećinci i Mesne zajednice Ašanja, a pod pokroviteljstvom pećinačke lokalne samouprave. Iako je manifestacija zamišljena kao trodnevna, centralni događaj Gibanicijade – takmičeje za najbolju gibanicu, prvobitno zakazano za 3. jul, moralo je biti odloženo ... nastavak vesti\nNa pećinačkim bazenima počela besplatna škola plivanja\nBesplatnu školu plivanja za osnovce i srednjoškolce iz pećinačke opštine, a od ove godine i iz opštine Ruma, već šestu godinu za redom organizuju pećinačka lokalna samouprava, Sportski savez „Razvoj sportova“ i preduzeće „Luki komerc“. Ove godine prvi trening je održan 2. jula i do početka školske godine ... nastavak vesti\nPonosni što su letovanje zaslužili marljivim radom\nPedeset dvoje najuspešnijih osnovaca i srednjoškolaca opštine Pećinci, koji su deset dana proveli u Herceg Novom na nagradnom letovanju, vratili su se kući 2. jula u ranim jutarnjim časovima. Nagradno letovanje u organizaciji Sportskog saveza „Razvoj sportova“, koje je finansirala pećinačka lokalna samouprava, polovina nagrađenih je osvojila uspehom ... nastavak vesti\n1 ... 6 7 8 9 10 11 12 13 14 15 16 ... 345 Pretraga vesti


Povodom posljednjih poteza Milorada Dodika i političkog rukovodstva bosanskohercegovačkog entiteta Republika Srpska, iz Naroda i Pravde navode kako je izgradnja jakih i nezavisnih institucija, koje će kazniti svaki pokušaj secesionizma ključni odgovor na svaku destruktivnu politiku, saopćeno je iz ove stranke.\nPirčuju da “nasrtaji na nezavisnu i suverenu Bosnu i Hercegovinu koji proteklih dana dolaze iz bosanskohercegovačkog entiteta Republika Srpska zahtijevaju ozbiljan odgovor svih patriotskih snaga u bh. društvu”.\n“Ovdje se mora reći da ključnu ulogu u očuvanju i jačanju državnosti Bosne i Hercegovine imaju njene institucije. Politika u kojoj dvije osobe navodno staju ispred svojih naroda u potpunosti dezavuira postojanje institucija države. Dodiku se mora poslati jasna poruka da će na svaki pokušaj destrukcije države i njenog cijepanja, institucije države, koristeći sva zakonom i ustavom garantirana sredstva, sankcionisati takve pokušaje. U konačnici, hapšenje i procesuiranje svakoga ko bi krenuo tim putem jeste legitimna i legalna reakcija države“, navodi se u saopćenju Naroda i Pravde.\nIz Naroda i Pravde dodaju i da je jačanje institucija, na svim nivoima, ključni zadatak u očuvanju i izgradnji države.\n“Nažalost, mi svjedočimo da su institucije privatizirane, da se na ključna mjesta imenuju stranački poslušnici sa sumnjivim diplomama, da se sistematski uništava svaka institucija koja nije pod stranačkom kontrolom, da nam institucije vode bahati pojedinci koji ne odgovaraju nikome. Nama se kao zaštitnici i vođe nude ljudi koji aktivno učestvuju u takvom uništavanju institucija, oni koji su Dodiku i Čoviću prepustili domove naroda, koji su popustili kada se radi o NATO integracijama i drugim strateškim pitanjima. Nuđenje da se stane ‘ispred naroda’ jeste pristajanje na podjelu Bosne i Hercegovine jer to državu devalvira na nivo plemenske zajednice umjesto da se radi na izgradnji svijesti o institucionalnom predstavljanju. Ozbiljnost svake politike građani će cijeniti po tome kakve su institucije izgrađene. Oni koji su odgovorni za bahatost unutar zdravstvenog sistema, koji su zloupotrijebili institucije za krađu u vrijeme pandemije, oni čiji su kadrovi koristili institucije za stranačko zapošljavanje, koji godinama vode politiku u kojoj je stranka ispred države, nisu i ne mogu biti istinski lideri“, navodi se u reakciji Naroda i Pravde.\nU Narodu i Pravdi navode da ne bježe i od imenovanja predsjednika SDA Bakira Izetbegovića kao osobe koja je doprinijela urušavanju institucija, a kroz princip „stranka je važnija od naroda i države“, otvorila prostor akterima podjela i destrukcije.\n“Uvijek smo spremni podržati institucije naše domovine i na strateškim pitanjima nikad nismo dopuštali da nam stranačka pripadnost bude prepreka zajedničkom radu. No, nećemo se sustezati ni da otvoreno kažemo da je upravo Bakir Izetbegović bio onaj koji je popustio Dodiku u vezi sa NATO integracijama, prepustio poziciju gradonačelnika u Mostaru HDZ-u, digao ruke od Srebrenice u političkom smislu, trgovao državnim institucijama zarad stranačkih interesa… Primjer revizije tužbe BiH protiv Srbije za genocid zorno svjedoči o potpunom odsustvu kompetencija i preuzimanja odgovornosti za učinjenje propuste. Slagavši narod, ključne predstavnike političkih, akademskih i vjerskih institucija, optužujući za fijasko čas vlastite savjetnike čas međunarodnu politiku, Izetbegović je pokazao o kakvom lideru se radi“, stoji u saopćenju Naroda i Pravde.\n“Shvatajući ozbiljno međunarodne aktere i susjede koji aktivno rade na rastakanju Bosne i Hercegovine uz pomoć Milorada Dodika ili Dragana Čovića, iz Naroda i Pravde navode kako je važno nastaviti raditi na izgradnji institucija koje će se moći nositi sa bilo kakvim prijetnjama po opstojnost države, ali istovremeno građanima nuditi bolju perspektivu života”, saopćeno je.\n“Zbog politike koju su posijali, zbog korupcije, nepravde, stranačja, bahatih kadrova, ponižavanja, stotine hiljada mladih ljudi napustilo je zemlju, a poruka koja im se šalje jeste da se mogu vratiti za 2000 godina. Odgovorni za takvo stanje ne mogu stati ispred svog naroda, oni se moraju skloniti“, kaže se na kraju saopćenja Naroda i Pravde.


Submitted by admin on Pon, 2006-05-15 14:26\nPovod za definisanje i pokretanje projekta “Mapiranje desnog ekstremizma“ je niz političkih i društvenih ekscesa u Srbiji i Crnoj Gori u poslednjih 15 godina. Ti ekscesi, zasnovani na nacionalnoj opredeljenosti i međusobnoj ne-toleranciji, u znatnoj su meri definisali trenutnu životnu stvarnost, pogotovo pripadnika mlađe populacije u Srbiji i Crnoj Gori. Istorijska kontraverza u vezi sa pozicijom termina “nacionalizam” našla je svoje otelotvorenje u našoj zemlji, gde se ističe njegova direktna povezanost sa etničkom tenzijom, ratovima i političkim sukobima. Vojvodina je oduvek bila primer multikulturalnog okruženja u kojoj nacionalne manjine (Mađari, Hrvati, Slovaci, Rumuni, Rusini, Romi, Albanci, Muslimani, itd.) čine 45% od ukupne populacije. Atmosfera kulturne različitosti se promenila tokom tokom poslednje, ratne decenije prošlog veka, kada je u Vojvodinu došao velik broj ljudi, raseljenih ili izbeglih iz ratom zahvaćenih područja u Hrvatskoj i Bosni. Ova velika migracija ljudi, uglavnom srpske nacionalnosti, je uticala na to da se politička, demografska i kulturna klima u Vojvodini i Srbiji promeni. Broj stanovnika Novog Sada je tokom devedesetih porastao sa oko 250.000 u osamdesetima, na oko 400.000 danas. Istovremeno, tolerancija i poštovanje prema drugim etničkim, nacionalnim i religijskim grupama je drastično opala, što je dovelo do povećanja broja konflikata na nacionalnoj i političkoj osnovi. Broj incidenata neprestano raste, a akteri ovih nasilnih događaja su uglavnom pripadnici mlade populacije, odrasli u izolaciji, ratnom okruženju i vremenu društvene nesigurnosti. Tome doprinosi i činjenica da 70% studentske populacije u Srbiji i Crnoj Gori nikada nije putovalo van granica svoje zemlje. Verbalno nasilje, sumnjičavost i nepoverenje, nacionalna getoizacija – sve to održava atmosferu netolerancije u multietničkoj Vojvodini i Srbiji.


FK SRBOBRAN: Nastavak sezone dočekujemo mnogo spremniji - Srbobran Danas\nFK SRBOBRAN: Nastavak sezone dočekujemo mnogo spremniji\nTakmičarska sezona za lokalne fudbalske klubove uskoro se nastavlja, pauza je bila duga i bilo je dovoljno vremena da se poradi na nedostacima, da se dovedu potrebna pojačanja, izbrusi forma i usvoje taktički zadaci. Ovim povodom posetili smo srbobransku Šumicu, dom kluba koji ponosno nosi ime mesta čije boje brani u svetu najpopularnijeg sporta.\nFK „Srbobran“ je vrlo rano otpočeo pripreme, skoro da pauze nije ni bilo. Odigrane su i neke pripremne utakmice, a poziv da prisustvuje jednoj, dobila je redakcija „Srbobran Danas“, gde smo se uverili u ozbiljnost rada i namera domaćeg kluba za nastavku sezone.\nNa pomoćnom terenu odigrana je u nedelju treća pripremna utakmica, sa timom FK „Omladinac“ iz Stepanovićeva. Ovaj meč „Srbobran“ je rešio u svoju korist rezultatom 2:0, i to već u prvom poluvremenu. Strelci su bili Ljubomir Živanović i Aleksandar Marjanov, dok je novi prvi golman ekipe, Žarko Jorgić, besprekorno čuvao svoju mrežu, pokazavši da se na njega može računati kao na najvažniji stub odbrane u nastavku takmičenja.\nSrbobranci su pre ove odigrali već dve slične utakmice, protiv Petrovaradina koji su pobedili 3:1, i drugu u kojoj su remizirali 2:2 sa Tavankutom. Prvi čovek srbobranskog kluba, predsednik Nemanja Perendić, dao nam je nakon nedeljne utakmice izjavu koja se ticala same utakmice, ali i drugih tema koje su aktuelne u klubu koji vodi.\n„Sigurno da pobeda uvek donosi radost, jer dobijete potvrdu da ste nešto dobro utradili. Napomenuo bih da je pored dva realizovana gola bilo još dosta stopostotnih prilika koje su morale biti iskorišćene. Ovo je pripremna utakmica i takve stvari se mogu tolerisati jer nema nekih posledica, ali u prvenstvu takvih propusta ne bi smelo da bude. jer svaka ne iskorišćena prilika može skupo da košta ekipu. Ono što je važno da kažem je, da je danas prilika pružena svim igračima i nadam se da su oni mlađi uvideli koliko im još rada treba da bi konkurisali za ulazak u prvi tim. Na žalost, današnjoj utakmici nije prisustvovao trener Dušan Medić, koji zbog prehlade izostaje par dana, ali to ne utiče mnogo na završni deo priprema jer je najveći deo posla sa timom i pojedinačno sa igračima već odradio i to vrlo kvalitetno“, kratko je prokomentarisao ovaj nastup Perendić, koji vodi ekupu do povratka Medića. Složili smo se da su najizglednije šanse propistili: Trivić, Tešanović, Marjanov i Stankov u dva navrata, čijim bi realizacijama rezultat pokazivao pravi odnos snaga na terenu ove dve ekipe.\nPredsednik kluba dalje je govorio o mečevima koji očekuju njegovu seniorsku ekipu u nedeljama pred nama. „Narednog vikenda odigraćemo poslednju utakmicu u pripremnom periodu, takozvana generalka, i to sa ekipom iz Lovćenca, FK ‘Njegoš’. Pre starta ligaškog dela imamo još jednu utakmicu u programu, reč je o Kupu, koji za nas nema neki značaj, nije nam prioritetan, jer rezultatski ne igra nikakvu ulogu. Biće to jedna dobra trening utakmica za naše igrače, a sve snage i adute čuvamo za Vojvođansku ligu ‘Sever’.\nPrvo kolo prolećnog dela sezone vodi nas u Crvenku, gde nas dočekuje neugodan protivnik koga moramo da nadigramo ako želimo da osiguramo opstanak u ovom rangu takmičenja. Rad započet 15. januara dosta smo podredili baš ovoj prvoj utakmici jer nam je želja da odmah na startu uzmemo bodove i tako damo ekipi vetar u leđa. Trenirali smo kombinovano, na našem pomoćnom terenu u Šumici, ali i u sportskoj Hali, potpomognuti Centrom za sport i turizam, na čemu se zahvaljujem direktoru Slobodanu Subiću, koji nam je maksimalno izašao u susret. Imali smo priliku i da odradimo dobar deo treninga snage u teretani CST-a, što nam je mnogo koristilo“.\nTokom zime u klubu se radilo na dovođenju pojačanja, a neki igrači i napustili tim: Borivoj Babin (Bačko Gradište), Ervin Hodonicki (Mali Iđoš) i Srđan Radojković (otušao u Austriju). „U skladu sa odlascima gledali smo da nadoknadimo upražnjena mesta, ali i da zaoštrimo konkurenciju. Doveli smo dva igrača iz Mađarske treće lige, iz Bačalmaša, Ričarda Rajčanjija i Atilu Kemenjija. Jedan igra na poziciji štopera a drugi je krilni igrač. Ono što raduje je povratak našeg Srbobranca Sime Adamovića iz turijske FK ‘Mladost’, što je za nas značajno pojačanje. Takođe u klubu je iz Turije došao Trivić Slobodan, dok smo iz kucurske ‘Iskre’ soveli Živanović Bojana.Ono što je osveženje, jeste najava povratka Stankov Nikole, koji posle povrede jedan duži period nije igrao. Mislim da smo sa navedenim pojačanjima napravili pogodak, a iz utakmice u utakmicu se vidi napredak. Veća je sigurnost u igri, mirnoća lopte, manje smo golova primili, pravimo mnogo više prilika, samo fali da se poradi na realizaciji.\nOno što mi nije drago da spomenem je da četvorica naših igrača trenutno nije u mogućnosti da igra usled povreda. Zelić Siniša je imao manju hirušku intervenciju, Stefan Jorgić i Savo Klipić imaju povrede primicača, dok mladi Aleksa Dukić ima povredu članka. Očekujemo da će Klipić i Zelić već naredne nedelje moći da se priključe ekipi, što sigurno raduje, dok će na želost Jorgić i Dukić malo duže izostajati kako bi se propisno oporavili“, saopštio nam je Perendić.\nRad sa mlađim kategorijama igrača ostaje prioritetan u klubu i tu promena nema, kategoričan je predsednik kluba. Zoran Mijič nastavlja da obavlja posao trenera koordinatora, a uz njega Borislav Stanaćev i Žarko Jorgić nastavljaju vredno da rade sa decom. Klinci su 13. januara počeli sa treninzima u dvorani, gde se treninzi i sad održavaju. Jorgić je sa pionirima imao par treninga i napolju, jer vreme je takvo da to dozvoljava, dok će najmlađi za izlazak na travnate terene morati još malo da sačekaju.\nKada su u pitanju radovi na infrastrukturi trenutna uprava kluba, na čelu sa Perendić Nemanjom, uporno istrajava u tome da se stvore bolji uslovi. Mnogo je već urađane i to je vidljivo već sa ulice, a trenutno su u toku završni radovi u prostoru svečane lože gde fali samo nešto nameštaja, a u zgradi gde su smeštene svlačionice i kancelarije kluba nedostaje samo krečenje, jer su svi drugi veliki radovi već okončani. U planu je da se sad pažnja usmeri na same terene, prvo na pomoćni, gde nedostaje adekvatan zalivni sistem, što je potrebno jer ga sve generacije učestalo koriste baš sa namerom da se travnata podloga glavnog terena sačuva za takmičenja.\nKada se već spominje glavni teren, lepa najava nam dolazi iz kluba a tiče se tribine. Staro betonsko gledalište odavno je nebezbedno i bolna je rana ovdašnjeg kluba, te se očekuje da ono u narednoj godini bude zamenjeno novim tribinama koje će po kapacitetu više odgovarati potrebama, a istovremeno će izgledati lepše i ono najavažnije, biće bezbedne za korišćenje. Trenutno se radi na pribavljanju sve potrebne dokumentacije kako bi rušenje stare i izgradnja nove tribine bilo pravno moguće.\n7. marta 2021., 03:19\nPrognoza - 8. marta 2021.\nPrognoza - 9. marta 2021.\nPrognoza - 10. marta 2021.


Uštedimo samo 37 evra mesečno | Kamatica\nPočetna > vest > Uštedimo samo 37 evra mesečno\nUštedimo samo 37 evra mesečno\nTekst objavljen: 04.11.2017 17:32\nNa nivou čitavog regiona Centralne i Istočne Evrope prosečan mesečni iznos koji građani ostavljaju na stranu bio je u dosadašnjem toku godine 91 evro.\nŠtediše u zemljama Centralne i Istočne Evrope (CIE) ostavljaju u 2017. godini na stranu 10,4 odsto više novca mesečno nego prošle godine, pri čemu Austrijanci, koji svakog meseca izdvoje na štednju 239 evra, vode na ovoj listi, dok su građani Srbije na začelju sa mesečnim iznosom od 37 evra.\nNa nivou čitavog regiona CIE, prosečan mesečni iznos koji građani ostavljaju na stranu bio je u dosadašnjem toku godine 91 evro, pokazuje godišnje istraživanje Erste banka grupe pod nazivom "Novac u fokusu".\nIznos koji Austrijanci mesečno izdvajaju na stranu predstavlja međugodišnje povećanje od 10,6 procenata i rast od preko 40 odsto u odnosu na 170 evra koje su štedeli svakog meseca 2012. godine.\nSlovaci u tekućoj godini na stranu ostavljaju drugi po veličini iznos u regionu CIE, odnosno 106 evra naspram lanjskih 97 evra, i time zadržavaju prednost u odnosu na Čehe, čije su prosečna mesečna štednja i investicije porasli za 14,3 odsto, na 88 evra.\nRumuni su zabeležili najveći međugodišnji procentualni porast izdvajanja na štednju od 15,2 procenta na 53 evra mesečno, što je u odnosu na 2012. godinu povećanje od 35,9 odsto.\nDok mesečna štednja i investicije Hrvata od 63 evra mesečno predstavljaju povećanje od 10,5 odsto na međugodišnjem nivou, Mađari beleže porast od tek 1,9 procenata na 53 evra, što je najskromniji međugodišnji rast u regionu.\nIznos koji su Srbi uspeli da ostave na stranu u 2017. porastao je za 8,8 odsto u odnosu na 2016. godinu dostigavši 37 evra mesečno, ali je on i dalje najniži u regionu.\nViše od 36 procenata štediša u regionu su zadovoljne svojom sposobnošću da štede i investiraju, što je odraz porasta od četiri procentna poena u odnosu na 2016. godinu, navodi se u istraživanju Erste grupe.\nTokom 2017, širom regiona, sve veći procenat ljudi kaže da im se opšta finansijska situacija poboljšala u protekle dve do tri godine. Najveća poboljšanja na godišnjem nivou beleže se u Rumuniji (rast od osam procentnih poena na 33 odsto 2017.) i Češkoj (porast od šest procentnih poena na 43 procenta), a samo je u Mađarskoj zabeležen pad procenta lica koji prijavljuju poboljšanje (pad od tri procentna poena na 23 odsto).\nI u Srbiji i u Hrvatskoj, udeo ljudi koji kažu da im se finansijska situacija pogoršala dva puta je veći od onih koji se izjašnjavaju da se poboljšala. Iako je u Srbiji 35 odsto anketiranih navelo "pogoršanje” sopstvene finansijske situacije, što je na najvišem nivou u regionu, to je ipak za čitavih 15 procentnih poena manje nego u ankete iz 2016., pokazuje studija Erste grupe.\nbanke građani Srbije ušteda nedelja štednja


ZAKON O OBAVEZNOM OSIGURANJU U SAOBRAĆAJU: NBS će do marta 2019. godine odrediti najvišu i najnižu cenu kontrole ispravnosti vozila\nCene tehničkih pregleda u Srbiji nastavljaju da rastu pa su pojedini vozači za ovu uslugu platili su od 4.500 do 5.000 dinara.\n- Cene tehničkih pregleda u Srbiji, prema našim podacima kreću se u rasponu od 2.700 do 4.700 dinara - kaže Vlada Marinković, predsednik Nacionalne asocijacije tehničkih pregleda Srbije (NATEP) - Sva privredna društva koja se bave ovim poslom samostalno određuju cenu jer država, iako je to njena zakonska obaveza, još nije propisala najnižu a ni najvišu cenu pregleda.\n- Prvo sam propis da vozilo pregledamo na liniji 30 minuta znači da maksimalno za osam sati rada možemo da pregledamo 16 vozila - kaže on. - Računica je tu sasvim jasna i pokazuje da sa 3.000 dinara koliko je koštao do pre neki dan tehnički pregled kod nas ne mogu da isplatim ni plate radnicima. Podigli smo cenu na 4.500 dinara, bune se vozači, ali moraju da shvate da smo prinuđeni na ovakve nepopularne poteze.\nVeći problem je, ipak, kaže, odluka osiguravajućih kuća da isplaćuju samo pet odsto provizije po zaključenoj polisi obaveznog osiguranja umesto doskorašnjih 10-15 pa i 20 odsto.\nOvaj propis, kako potvrđuje Vlada Marinković, neće biti izmenjen sasvim sigurno do marta 2019. godine.\n- U Narodnoj banci Srbiji formirana je radna grupa koja bi trebalo da do početka marta 2019. ustanovi da li je potrebno menjati Zakon o obaveznom osiguranju u saobraćaju ("Sl. glasnik RS", br. 51/2009, 78/2011, 101/2011, 93/2012 i 7/2013 - odluka US), odnosno član koji se odnosi na visinu provizije koja se isplaćuje privrednim društvima koja obavljaju uslugu tehničkih pregleda - kaže Marinković. - To znači da će cena tehničkih pregleda bar do tada ostati na ovom nivou.\nPojedini smatraju i da je neodrživ broj linija tehničkih pregleda u Srbiji od oko 800 što je srazmerno mnogo više od bilo koje druge države u regionu i da bi tržište, i bez intervencije države koja bi propisala minimalnu i maksimalnu cenu, vrlo brzo moglo da "broj svede na prihvatljivu meru".\nKomisija je osnovano pretpostavila da su pomenuti učesnici na tržištu zajednički utvrdili cene po kojima će pružati usluge tehničkog pregleda što može da predstavlja povredu konkurencije u vidu zaključenja restriktivnog sporazuma iz člana 10. Zakona o zaštiti konkurencije ("Sl. glasnik RS", br. 51/2009 i 95/2013).\nIzvor: Vebsajt Novosti, P. Ž., 27.12.2018.


Njemačka upošljava kamiondžije iz Sandžaka - Vakat.me\nNjemačka upošljava kamiondžije iz Sandžaka\nPrema posljednjim podacima, Njemačkoj nedostaje preko 45.000 vozača kamiona, a kako bi transportne firme spriječile hronični nedostatak šofera sve češće do njih dolaze u zemljama istočne i južne Evrope, među kojima je i Srbija.\nTrenutno “Forstman – transport” nudi stalno zaposlenje profesionalnim vozačima kamiona koji poseduju dozvolu C i E kategorije, KOD 95, karticu vozača i ADR licencu.\n“Pored neto plate do 2.200 eura, naši vozači imaju i obezbijeđen stan, socijalno osiguranje i plaćenih 25 dana odmora. Također, pokrivamo i troškove odlaska kući svaka dva mjeseca i to avionom”, navodi se u oglasu za posao ove firme.\nPlata vozača kamiona u Srbiji, ukoliko radi međunarodni transport, kreće se do 1.200 eura, dok je taj posao u njemačkim firmama plaćen 2.200 eura, a tamošnje kompanije neretko pokrivaju i troškove stanovanja, osiguranja.\nKako se navodi u oglasu, zainteresovani za posao vozača u ovoj kompaniji mogu se javiti na m.ribic@forstmann-transporte.de ili telefonom na 0049 5451 91190160.


Tesla ušao na listu službenih vozila nemačke vlade – Krstarica\nTanjug 29. januara 2020. 19:30\nBERLIN – Nemačka vlada je odobrila da električni automobil kompanije „Tesla“ postane službeno vozilo zvaničnika te zemlje, što je „uloga“ na koju su istorijski pravo polagali samo nemački automobilski brendovi.\nNemački list „Bild“ objavio je da je došao u posed poverljive liste koja otkriva da se Audi, BMW, Dajmler, Folksvagena i kompanija „Tesla“ oboravaju kao proizvođači automobila za službenu upotrebu.\nKao konkretan razlog je, kako prenosi Poslovni dnevnik, navedena bojazan da tradicionalni nemački proizvođači automobila neće u kratkom roku zadovoljiti stroge ekološke zahteve na svojim premijum modelima i da se zbog toga tražila adekvatna zamena.\nIz Berlina takođe objašnjavaju da je godišnji trošak „Tesle“ jednak ili čak manji od premijum uzdanica nemačkog automobilskog trojstva (Audi je deo VW grupe).\nDrugi, pak, ističu da je na odluku vlade u Berlinu veliki uticaj imala i odluka „Tesle“ da u Berlinu gradi svoju „gigafabriku“ električnih automobila, prvu u Evropi, u kojoj će se od 2021. proizvoditi 150 hiljada vozila u početku, a što bi za koju godinu trebalo da poraste na više od pola miliona vozila godišnje. Očekuje se da „Teslina“ mega-fabrika generisati oko 8.000 novih radnih mesta, što će biti korisno za mlade radnike u Nemačkoj i susednim zemljama.\nKurs dinara bez promene, 117,5738 za evro


Radio M – Hit Radio › Konferecija posvećena osnaživanju Romske zajednice u BiH\nKonferecija posvećena osnaživanju Romske zajednice u BiH\nPosted on October 23, 2018 at 10:53 am\nDanas će biti održana završna konferencija projekta “Roma action” kojim je podržano socijalno uključenje ranjivih romskih porodica putem obezbjeđenja stambenih jedinica i socioekonomskih mjera u Sarajevu.\nProjektom, koji je sa 2,5 miliona eura finansirala Evropska unija (EU) uz učešće lokalnih vlasti, omogućeno je useljenje 140 romskih porodica iz devet lokalnih zajednica, u rekonstruisane ili novosagrađene stambene jedinice po principu socijalnog stanovanja.\nStotinu i četiri porodice dobile su podršku u vidu paketa ekonomskih mjera nakon poplava.\nVažan dio projekta odnosio se na osnaživanje romske zajednice u pristupu pravima i jednakim mogućnostima, s posebnim fokusom na prava iz oblasti zdravstva, obrazovanja i zapošljavanja.\nPripremljen je i usvojen Akcioni Plan BiH za rješavanje problema Roma u oblastima zapošljavanja, stambenog zbrinjavanja i zdravstvene zaštite za period od 2017. do 2020. godine.\nOvaj projekat implementira Hilfswerk Austria International, u partnerstvu sa Arbeiter-Samariter-Bund Deutschland e.V (ASB) i udruženjem Kali Sara – RIC.\nNevid teatar učestvuje u takmičarskom programu 5. Festivala dječije umjetnosti u SarajevuApril 18, 2019\nVožnja biciklom za zdrav životApril 18, 2019\nMuslimani sutra obilježavaju Lejletu-l-beratApril 18, 2019\nNevid teatar učestvuje u takmičarskom programu 5. Festivala dječije umjetnosti u Sarajevu April 18, 2019\nVožnja biciklom za zdrav život April 18, 2019\nMuslimani sutra obilježavaju Lejletu-l-berat April 18, 2019\nStjepan Mesić primio priznanje ”Počasni građanin Sarajeva” April 18, 2019\nŽasto nije dobro piti kafu ili čaj iz plastičnih čaša April 18, 2019


Hošjar Zebari: Ubrzano povlačenje američkih snaga dovelo bi do rušenja Iraka\n23 avgust, 2007\nIrački ministar spoljnih poslova Hošjar Zebari upozorio je na opasnost od novih konflikata u regionu ako se Sjedinjene Američke Države prerano povuku iz te zemlje.\n„Ubrzano povlačenje američkih snaga iz Iraka dovelo bi do rušenja Iraka i pođela unutar zemlje“, rekao je Zebari.\nPrema njegovim rečima, postoji opasnost da bi prerano povlačenje američkih vojnika izazvalo regionalne konflikte. Zebari je kazao i da bi vojno pvlačenje iz Iraka moglo da dovede do „građanskog i verskog rata širokih razmera“ i omogućilo terorističkoj organizaciji Al Kaida da stvori značajnu bazu u Iraku.\nNajmanje 25 osoba ubijeno u jutarnjim borbama u Iraku\nNajmanje 25 osoba je ubijeno u borbama sunitskih milicija i sunitskih islamista Al Kaide koje su izbile danas severno od Bagdada, javila je policija. Prema navodima policije i stanovnika sela Šeik Tamim i Ibrahim Yehia oko 200 naoružanih ljudi upalo u njihova sela rano ujutro u četvrtak i ubilo tri mladića i imama dzamije, što je izazvalo sukobe sa lokalnim milicijama koje su zatim ubile 10 napaača. Policija je saopštila da su 22 napadača uhapšena. Ta dva sela nalaze se u provinciji Dijala u kojoj su američke snage pokrenule akciju protiv al Kaide i drugih sunitskih milicija koje koriste tu oblast kao bazu za organizovanje napada na Bagdad.\nNapadači su artiljerijom gađali sela pre upada i sa granatama pogodili i uništili nekoliko kuća, izjavio je šef policije general Ali Delajan. Delajan je dodao da su napadači uzeli pet žena za taoce pre povlačenja. Ovi sukobi su primer žestoke borbe za moć između militanata vezanih za Al Kaidu i iračkih suunitskih militantnih grupa koji su se do pre nekoliko meseci borili rame uz rame protiv američkih snaga i vlade koju vode šiiti. Al Kaidina stroga interpretacija Islama i neselektivno ubijanje civila su izazvali revolt među sunitskim plemenima u iračkim zapadnim i sredisnjim provincijama.


"Tramp i Koen planirali da od tabloida otkupe sve prljavštine" - Vijesti.me\nKoen i Tramp\nPredsjednik SAD Donald Tramp i dalje je tema pisanja "Njujork tajmsa", prenosi Tanjug.\nList poslije afere "porno glumice", piše o planu iz 2016. koji navodno dodatno kompromituje američkog predsjednika, iako taj plan, kako sam list navodi, nikada nije realizovan.\nTramp i njegov tadašnji advokat Majkl Koen osmislili su plan da od tabloida "Nešenel inkvajerer" otkupe sve "prljavštine" koje su o predsjedniku prikupili još od 1980-ih godina, piše list, pozivajući se na Trampove neimenovane saradnike.\nIako taj plan nije nikada realizovan, on ukazuje na to, navodi list, koliko su u Bijeloj kući bili zainteresovani za sve informacije koje su prikupili kompanija "Amerikan medija", vlasnik "Inkvajerera" i njen direktor Dejvid Peker, inače dugogodišnji Trampov prijatelj.\n"Njujork tajms" piše da nije jasno da li je taj plan privukao pažnju federalnih tužilaca, koji istražuju finansiranje Trampove kampanje, i koji su od advokata Koena uspjeli da izvuku pristanak da sarađuje u istrazi o isplati 130.000 dolara porno glumici Stefani Kliford, poznatijoj kao Stormi Danijels, kao i 150.000 dolara Plejbojevom modelu Karen Mekdugal.\nTe isplate, po Trampovom nalogu, rekao je Koen, bile su dio napora da se predsjednički kandidat zaštiti u vrijeme kampanje.\nNije poznato koliko materijala o Trampu je još u posjedu "Amerikan medija", niti da li je nešto od toga uništeno, piše "Njujork tajms" i dodaje da je u protekle dvije decenije direktor Peker svojim podređenima naložio da štite Trampa od problematičnih tekstova, čak i tako što će otkupljivati neke priče, ali bez objavljivanja, već samo "za fasciklu".\nNeki od zaposlenih u "Amerikan medija" tvrde da ih je Peker, u vrijeme predizborne kampanje 2016, sprječavao da kopaju po starim fasciklama ili da koriste priče iz perioda prije 1999. godine, kada je on stao na čelo kompanije.\nTo znači da se taj najveći izdavač "tračerske" štampe u SAD nije bavio kopanjem po Trampovom "prljavom vešu", iako se smatra da je to "hrana" za tabloide. Kako se navodi, Peker je sarađivao u naporima da se otkupi i "sahrani" priča Mekdugalove.\nNjoj je za priču o aferi sa Trampom u avgustu 2016. plaćeno 150.000 dolara, uz dogovor da magazini u vlasništvu "Amerikan medija" promovišu njenu karijeru kao stručnjaka za fitnes. Nijedan magazin nikada nije objavio njenu priču. Nakon toga, međutim, u Trampovom okruženju pojavila se zabrinutost šta će se desiti ako Peker napusti kompaniju i sve te osjetljive tajne se nađu u rukama nekog drugog direktora.\n"Može ga udariti kamion", primijetio je tim povodom Tramp u razgovoru, koji je advokat Koen snimio. U istom razgovoru, međutim, sam Koen nagovještava da se razgovaralo ne samo o aganžmanu sa Mekdugalovom "Potrebno je da nam se kompanija otvori za transfer svih tih informacija", rekao je on.\n"Njujork tajms" napominje da, na kraju, od svega toga nije ispalo ništa, a Peker je došao u situaciju da brine kako će upravnom odboru objasniti za šta je potrošen novac isplaćen Mekdugalovoj.\nLjudi upoznati sa poslovima "Amerikan medija" kažu da se arhiva kompanije o Trampu odnosi uglavnom na stare priče "Nešenel inkvajerera" o njegovim bračnim problemima i parnicama pred sudovima, kao i na izvore tih informacija, zatim, na "dojave" o navodnim aferama, kao i na sitnice, poput njegovog ponašanja na partijama golfa.\nMnoge od starih priča iz "Nešenel inkvajerera" nisu nikad bile na internetu, ali bivši zaposleni "Amerikan medija" koji su željeli da ostanu anonimni, tvrde da bi materijal koji kompanija posjeduje o Trampu mogao da "Inkvajerer" učini dominantnim u izvještavanju o predsjednikovoj skandaloznoj prošlosti, piše "Njujork tajms".\nKomplet DEEP STATE se urotio protiv Predsjednika,al izgleda bezuspjesno.Stiti ga rast plata,oroizvodnje i zaposlenosti.Unutrasnji odnosi su u sjenci tih uspjeha.U ostalom USA predsjednici su skloni tim"izletima"!Sta je sve cinio Bill pa mu supruzi Hilari nije smetalo da uzdignute glave ide u kampanju za Predsjednika USA.Na srecu nije uspjela


Fondacija Slavko Ćuruvija saopštila je da je za sutra 14.30 zakazano izricanje nove prvostepene presude četvorici bivših pripadnika Resora državne bezbednosti optuženih za ubistvo novinara i izdavača Slavka Ćuruvije.\nPrvu presudu iz aprila 2019. godine, Apelacioni sud je ukinuo.\nFondacija navodi da se radi se o izuzetno važnom procesu za ubistvo koje je, prema svim dokazima iznesenim tokom sedmogodišnjeg procesa, kao i prema prvoj prvostepenoj presudi, organizovala i izvršila država, odnosno njena tajna služba.\n„Istraga ovog slučaja je od prvog dana na različite načine opstruirana, svedoci zastrašivani, dokazi uništavani i prikrivani, dok je optužnica podignuta tek 15 godina posle zločina. Nerazumljivo je bilo i stalno odugovlačenje procesa i njegovo obesmišljavanja kršenjem prava na suđenje u razumnom roku“, saopšteno je.\nNaglašeno je da ova presuda nije samo važna za novinare i medijsku zajednicu zato što treba da pokaže da se mora zaustaviti nekažnjivost zločina prema novinarima, već i zato što država i društvo moraju da se suoče sa zločinima iz prošlosti, posebno onim u kojima su učestvovale institucije države i koji su inicirani iz političkog vrha zemlje.\nApelacioni sud, Fondacija Slavko Ćuruvija